BBC Uzbek - Forum - Муҳаммадқодир Абдуллаев: 'Дадамни орзуларига етказаман деб шунча шарафга эришдим'\nСўнгги янгиланиш 21 сентябр 2012 - 11:18 GMT\nСуҳбатни тинглаш учун, плейерни ўйнанг:\nЎзбекистонлик донгдор боксчи\nМуҳаммадқодир Абдуллаев ҳаваскор боксда Ўзбекистондаги энг номдор учта боксчи бўлса, улардан биттаси ҳисобланади\nРукнимизнинг бу галги меҳмони - мустақил Ўзбекистон тарихида бокс бўйича Ёзги Олимпиада Ўйинларининг ягона олтин медали соҳиби Муҳаммадқодир Абдуллаев.\nМуҳаммадқодир Абдуллаев ҳаваскор боксда Ўзбекистондаги энг номдор учта боксчи бўлса, улардан биттаси ҳисобланади.\nМуҳаммадқодир Абдуллаев энди катта бокс оламида орттирган тажрибасини ёшларга ўргатиш, ўзига ўхшаган Жаҳон ва Олимпиада чемпионлари етиштириш режасида эканини айтади.\nДонгдор боксчининг жавоблари:\nБи-би-си: Муҳаммадқодир ака, илк саволимиз Америкадан, Адҳамдан. Адҳам, Зўр боксчи қандай бўлиши керак, яъни қандай хислатларга эга бўлиши керак?, деб сўраяпти:\nМуҳаммадқодир Абдуллаев: Зўр боксчи, энг аввало, дунёга келгандан кейин спорт орқали қўлидан келганча ўзидан ном қолдиришга ҳаракат қилади. Ватани учун, халқи учун жонини жабборга берса - шуни энг яхши спортчи деб биламан.\nБи-би-си: А боксчи ўлароқ қандай хислатларга эга бўлиши керак, деб ўйлайсиз? Чунки ҳар қандай боксчи ҳам жаҳон чемпиони бўлавермайди, ҳар қандай боксчи ҳам Олимпиада чемпиони бўлавермайди?\nМуҳаммадқодир Абдуллаев: Менинг чемпион бўлишимга энг аввало дадам сабабчи бўлганлар. Чунки дадам боксга ниҳоятда ўч, бокснинг ашаддий ишқибозларидан. Мен дадамни орзуларига етказаман деб, қўлимдан келганча ҳаракат қилдим. Дадамнинг орзулари менинг Олимпиада чемпиони бўлишим эди. Худога шукр, мана, ниятларини амалга оширдим. Яна битта орзулари - менинг профессионал боксда ҳам Жаҳон чемпиони бўлишим...Худо хоҳласа шунга ҳаракат қилаяпмиз. Келажакда бу ният амалга ошади, деган умиддаман.\nБи-би-си: Канададан Шоҳруҳ, "Муҳаммадқодир ака, агар отангизнинг орзулари бўлмаганида ким бўлган бўлардингиз?", деб қизиққан\nМуҳаммадқодир Абдуллаев: Мен буни ўйлаб кўрмаганман. Лекин ўзим боксга ҳозир ҳам қизиқмайман. Лекин, нима десам бўлади, шу дадамнинг орзуларини амалга ошираман деб, шундай катта бир шарафга эришдим. Ҳозир қаерга борсангиз, милиция ходимлари ҳам, кўчадаги йўл назорати ходимлари ҳам, "О-оо, Муҳаммадқодир", деб қучоқлаб кўришади. Бундай бахт ўзингизни яна спортга бахшида этишингизга арзийди деб, ўзим боксга қизиқмасам ҳам, мана, ҳозир мен учун бокс - битта хобби бўлиб қолди. Энди менинг ишим фақат шу бокс билан шуғулланиш.\nБи-би-си: Шоҳруҳ яна, Муҳаммадқодир ака, ҳеч боксчи бўлганингиздан афсус чекканмисиз?, деб сўраган\nМуҳаммадқодир Абдуллаев: Шунча, мана, тўрт йил мобайнида машаққатли меҳнат қилиб, иссиқни иссиқ, совуқни совуқ демай, шуғулланиб, битта ҳакамнинг арзимаган айби билан ютқазиб қўйсангиз, бундан ниҳоятда афсусланиб, боксни ташлагингиз келиб кетади. Эй, бекор боксчи бўлибман, деган фикрга борасиз. Лекин яна ўн кундан кейин буларнинг барчасини унутиб, машғулотлар билан овора бўлиб, кейинги жангга ҳаракат қилаверасиз-да...\nБи-би-си: Америкадан Жаҳонгир, Муҳаммадқодир ака, профессионал боксдаги карьерангиздан қониқасизми? Нега профессионал рингда ҳозиргача ҳаваскордагиси каби ютуқларга эриша олмадингиз?, деб савол юборибди\nМуҳаммадқодир Абдуллаев: Дуолар олиб кетганман. Менда профессионал боксда ҳам жаҳон чемпиони бўлиб, учта, тўртта камарни қўлга киритаман, деган умидлар катта эди. Лекин бу промоутерлари, менежерлари бироз ёлғончироқ экан, алдаб қўйишди.\nБи-би-си: Малайзиядан Фахриддин, Ассалому алайкум, Муҳаммадқодир ака. Узр, бир саволим бор. Сиз 5-6 йилча олдин қайсидир давлатга рингга тушиш учун кетаётганингизда Қўқондаги Нақшбандия тариқатидаги раҳматли марҳум Иброҳимжон ҳазратларининг дуоларини олиб кетган экансиз. Шу ростми?, деб сўраяпти\nМуҳаммадқодир Абдуллаев: Сиз билан аввалги суҳбатларимизда ҳам айтганман, президентдан дуо олганман. Ҳар бир жойдан дуосини олиб кетавераман. Шунинг учун қаерга борсам ҳам, Америкагами, мана, Сиднейда ҳам, имомнинг ёнига кириб, Бугун финал жангимиз, дуо қилинг, ғалаба қозониб, юзимиз ёруғ бўлсин деб, унинг дуосини олиб чиққанмиз. Қаерга борсак ҳам, барибир, катта устозлар бўлса, эшонлар бўлса, кириб, дуосини олиб чиқамиз.\nБи-би-си: Жаҳонгир яна, Ҳозир кўпчилик ғолибни ҳалол жанг эмас, рингнинг ортидаги келишувлар, пуллар, қанақадир мафиялар белгилайди, дейди. Сиз бунга нима дейсиз?, деб сўраяпти\nМуҳаммадқодир Абдуллаев: Буни Худодан бошқа ҳеч ким билмайди. Мана, шунча кучли Америка, масалан, Сиднейда менинг жангимни сотиб олса бўларди-ку, нега бундай қилолмади?! Энди ҳозир улар дейдиган бўлсангиз, Муҳаммадқодир ҳам 2000 йилги Олимпиада Ўйинларини пулга сотволибди, деган гап-сўзлар чиқади. Мисол-да. Мана, ўзингиз кўрсангиз, Сиднейда бўлиб ўтган жангда ҳаммасини соф ғалаба билан ютганман. Лекин, барибир, ярамас ҳакамлар ҳам битта-иккита бўлади. Энди бу битта ярамас судьяни деб, ҳамма ҳакамларни ҳам ёмонга чиқариб бўлмайди.\nБи-би-си: Швециядан Шариф эса, Муҳаммадқодир ака, ўзбекистонлик боксчилардан қай бирига тан берасиз ва нима учун?, деб савол юборибди\nМуҳаммадқодир Абдуллаев: Бухоролик, Жаҳон Кубогини ютган, ўз вақтида Ўзбекистон термасининг сардори бўлган Наримон Атоев деган ниҳоятда зўр боксчи бўларди. Ўша боксчига ниҳоятда ҳавас қилардим. Энди, мана, ёшлардан ҳозир Элшод Расулов, ниҳоятда эсли бола, мана, Аббос Атоев, машғулотларни ҳам чиройли олиб боришаяпти. Фақат энди уларга, мана, ўзингиз ҳам кўрдингиз, омад кулиб боқмади. Ўйлаймизки, ҳали булар яна кейинги Олимпиада Ўйинларида ўзларини кўрсатишади.\nБи-би-си: Лондондан Санжар эса, Муҳаммадқодир ака, олган шунча унвонларингиз орасидан сиз учун қайси бири энг қадрли?, деб қизиққан\nМуҳаммадқодир Абдуллаев: Спортчиларнинг орзуси бу – президенти билан қучоқлашиб кўришиш. Бунақа бахт ҳаммага ҳам насиб қилавермайди. Бу орден, чемпионлик, ҳаммаси қолиб кетадиган нарса. Лекин қаерга борсак ҳам, учрашувларга борсак ҳам, ёши катта, улуғ инсонлар, Бир қучоқлаб қўяй, президентимиз қучоқлаган боксчи, деб, худди президент билан қучоқлашиб кўришганимдек, мени қучоқлашиб кўтаришади. Шунинг учун ҳам, бунақа бахт ҳаммага ҳам насиб этавермайди.\nБи-би-си: Санжар яна, Муҳаммадқодир ака. Карьерангизда энг аламли мағлубиятингиз қайси бўлганини сўраб, жавобингиз учун олдиндан раҳмат, ҳам айтиб қолибдилар\nМуҳаммадқодир Абдуллаев: Менинг фикру хаёлим фақат пуэрто-рикалик рақибим Мигель Коттони нокаут қилиб, олтин камар олиб келиб, президентимизни хурсанд қилиш эди. Шу умидда ниҳоятда қаттиқ бел боғлаганман. Аммо, нима дейди, жанг пайти Мигель Коттонинг камчиликларини бироз назардан қочирганман. Ана шу жангдаги мағлубиятимни энг аламлиси, деб биламан.\nБи-би-си: Ўзбекистонлик яна бир мухлисингиз, Жаҳон чемпиони ё-да йирик мусобақаларда ютиш учун тайёргарлик кўраётган бир боксчи учун бир ойлик ўртача харажат қанча бўлади ва у нималардан иборат?, деб қизиққан\nМуҳаммадқодир Абдуллаев: Масалан, агар битта Жаҳон чемпионатини оладиган бўлсак, агар у май ойида бўладиган бўлса, тўрт-беш ой олдин унга тайёргарликлар бошланади. Тоққа чиқиб, машғулотлар ўтказилади. Ундан кейин икки бор келиб, йигирмата-ўттизтача боксчи олиб келиниб, улар билан спорт машғулотлари олиб борилади. Бунгаям анча кўп маблағ кетади, 10-15 минг долларлаб пуллар кетади.\nБи-би-си: У киши яна, Талантли боксчи ушбу маблағ ёки ҳомийларни қандай топиши мумкин?, деб сўраяпти\nМуҳаммадқодир Абдуллаев: Асосийси Ўзбекистон Бокс Федерациясининг президенти. Шу инсон бизнинг бутун камчиликларимизни кўтаради. Кейин давлат томонидан ҳам ёрдам берилади. Чет эл сафарларига ҳам шу инсоннинг ўзи жўнатиб, қўллаб-қувватлайди. Нима дейди, бизнинг у кишидан қарзимиз бор. Ишончини оқлолмадик. Битта-иккита Олимпиада чемпиони бўлади, деган умидимиз бор эди. Лекин, ўйлаймизки, кейинги Олимпиадага, мана, бизнинг ҳам сафаримиз қарияпти, мураббий бўлиб, ёшларни олиб чиқамиз, деган умиддамиз.\nБи-би-си: Мухлисингизнинг сўнгги саволлари ҳам худди шу жавобингиз билан боғлиқ. У киши, Сўнгги йилларда Олимпиада Ўйинларида боксчиларимиз жуда ҳам қониқарсиз натижа кўрсатишаяпти. Бу боксга бўлган эътибор ва ҳомийликнинг паст даражага тушиб кетганидан дарак берадими?, сўраган\nМуҳаммадқодир Абдуллаев: Маблағ зўр бўлаяпти. Лекин, барибир, нима дейди, омад кулиб боқмади. Ўзингиз кўрдингиз-ку, мана, тўртта-бешта боксчимиз чорак финалгача чиқишди. Лекин охирги раундларда бироз кучлари етмай қолди. Бироз камчиликлар бор. Аввал ҳам айтиб ўтганимдек, энди улар учун кўп-кўп эркин жанглар уюштириб, шу камчиликларини йўқотиб, зўр қиламиз, деган умиддамиз.\nБи-би-си: Ўшдан Одилжон Махдумий, Муҳтарам Муҳаммадқодир ака! Сиз қирғизистонлик боксчи, саккиз карра жаҳон чемпиони бўлган Ўзбегим ўғлони Орзубек Назаров билан танишмисиз?, деб савол юборибди\nМуҳаммадқодир Абдуллаев: У-уу ёшликдан ҳавас қиламиз. Олдинги Иттифоқ даврларида у киши билан кўришганмиз. Мана, Бишкекларда кўп жанглар бўлган, у инсоннинг дуосини ҳам олганмиз ва у кишига ўхшамоқчи ҳам бўлганмиз. Мана, Худога шукр, у киши билан ака-укадек бўлганмиз, ҳозиргача ҳам зўрмиз.\nБи-би-си: Муҳаммадқодир ака, ҳаётда ўзингизни ҳамма орзусига эришган инсон, деб ҳисоблайсизми?\nМуҳаммадқодир Абдуллаев: Йўқ, йўқ, ҳали менинг орзуларим кўп. Иккита ўғлим бор, шу иккита ўғлимниям келажакда ўзимдек Олимпиада чемпиони қилиш ва мураббий бўлиб, етиштирган шогирдларим ўрнимни босиб, мен эришмаган ютуқларга эришишларини чин юракдан истаб қоламан. Мана, украинлардан иккита, учта Олимпиада чемпиони бўлган бўлса, биз ҳам худди шунақа қилиб, иккита, учта Олимпиада чемпиони бўлиб, президентимизнинг ёнларига ёруғ юз билан кирамиз, деган умиддамиз.\nБи-би-си: Муҳаммадқодир ака, энг сўнггида сизга савол йўллаган мухлисларингизга тилакларингиз бўлса, микрофонимиз очиқ:\nМуҳаммадқодир Абдуллаев: Жаъмики мени яхши кўрган, менга ҳавас қилган ҳаваскорларимга каттадан-катта раҳмат. Шунчалик менга эътибор билдириб, орадан 12 йил ўтган бўлса ҳам, барибир мени эсдан чиқармасдан, мени эслашганларига хурсандман. Мен ўзи боксни яхши кўрмайман десам, шундай катта сондаги мухлисларимнинг борлиги мени яна рингга тушишга мажбур қилиб қўяди-да. Улар учун Олимпиада чемпионлари чиқарамиз деган умиддаман ва бунга ваъда бераман.\nБи-би-си: Катта раҳмат, Муҳаммадқодир ака. Бўлажак карьерангизда ҳам, профессионал рингда ҳам, шахсий ҳаётингизда ҳам омадлар тилаб қоламиз.\nМуҳаммадқодир Абдуллаев ўзбек боксчилари мағлубияти ҳақида нима дейди?


Устозларим омон бўлинг\nАллоҳ таоло барча устозларимизнинг умрларига, илмларига, ризқларига барака берсин! Оила аъзолари билан тинч-тотув ҳаёт кечиришларини насиб этсин!\nУзоқ йиллар ўқувчи-талабаларга таълим бериб, маърифат зиёсини улашиб юришларини насиб этсин!\nҲадиси шарифларда одамларга яхшиликни ўргатувчи кишиларга ҳамма, ҳатто денгиздаги балиқлару инидаги чумолилар ҳам истиғфор айтиши зикр қилинган.\nОхиратда барчаларининг ажру савобларини кўпайтириб берсин!\nВафот этиб кетганларини Ўзи раҳматига олиб, қабрларини мунаввар айлаб, охиратларини обод қилсин!\nМактабда дарс берган устозларим!\nМадрасада таълим берган устозларим!\nМаъҳадда илм ўргатган устозларим!\nМаъҳаддан кейин йўл-йўриқ кўрсатган устозларим!\nҲозирги кунда ҳам маслаҳат бериб турган устозларим!\nАллоҳ таоло барчангизни, барчамизни Ўзининг ҳидоятидан айирмасин!\nРоббимиз барча ўтган устозларимизни раҳматига олиб, қабрларини нурга тўлдирсин!\nҚолдирган илмларини ўқиб, амал қилиб, муносиб шогирд бўлишимизни насиб этсин!


Марҳум ўз жаноза маросимидан сўнг орадан...\n11.10.2019 09:43 0 23903\nФото: Nord-West-Media TV\nИндонезиянинг Шарқий Ява провинциясида истиқомат қилиб келган Сунарто исмли шахс йўл-транспорт ҳодисасида ҳалок бўлгани эълон қилинган ва кўмиш маросимлари ўтказилган эди. Аммо маросимлар якунига етгандан сўнг Сунарто ўз уйига қайтиб келди.\nГап шундаки, мотоциклда учралган ЙТҲда ҳалок бўлган шахснинг жасади таниб бўлмас даражага келиб қолган эди. Унинг ёнида ҳужжатлари ҳам бўлмаган ва полиция марҳумнинг шахсини мотоциклга қараб аниқлаган. Мотоцикл 40 ёшли Сунартога тегишли эди ва жасадни айнан унинг қариндошлари кўмишган.\n«Ҳатто жасадни ювиш вақтида ҳам қариндошлари уни бошқа одам эканини айта олишмади», — дейди ҳудуд полиция бошқармаси бошлиғи Али Канта.\nКўмиш маросими якунига етгандан сўнг орадан 7 соат ўтиб Сунарто уйига қайтиб келди. Унинг айтишича, «вафоти» ҳақида ишхонасидаги ҳамкасбларидан эшитган. Сунарто қурилиш компаниясида ишлайди ва уч ой муқаддам пулга эҳтиёж сезиб, Вариим исмли танишидан қарз олган. Гаров сифатида мотоциклини қолдирган. Афтидан айнан Вариим йўл-транспорт ҳалокатида вафот этган эди.\nВариимнинг қариндошлари бу ҳақда эшитгандан сўнг кўмиш маросимини қайта ўтказишмади ва қабр устидаги ёзувни алмаштириш билан кифояланишди.\nХориж 21/09, 22:45\nХориж 15/09, 17:38\nОролларда жойлашган давлат коронавирусга қарши курашнинг янгича усулини ўйлаб топди\nХориж 08/09, 11:11\nИндонезияда санитария чекловларини бузганлар ўликхона машиналарида «сайр» қилдирилди


Президентимиз дастлаб Зангиота туманида барпо этилаётган кўп тармоқли махсус шифохона қурилиши билан танишди.\n– Бундай замонавий шифохонани қуриш сермашаққат, ундан самарали фойдаланиш эса ундан ҳам қийин. Шунинг учун бу ерга врач эмас, ташкилотчи одам раҳбар бўлиши керак. Ходимларнинг маоши бонус тизимида бўлиши зарур. Натижа яхши бўлса, яхши даромад олишсин, – деди Шавкат Мирзиёев.\nВидеоалоқа орқали Қорақалпоғистон ва вилоятлардаги шифокорлар билан мулоқот бўлди. Телемедицина бўйича комплекс тизим яратиш, туманлардан вилоят касалхоналарига, ундан республика марказларига боғланиш имкониятини йўлга қўйиш, шу билан бирга, тиббиёт ходимларини бу бўйича ўқитиб, тажриба алмашувни кенгайтириш юзасидан кўрсатмалар берилди.\n72 ўринли реанимация бўлимида ҳар бир койка ўпканинг сунъий вентиляцияси ва даволаш аппаратлари билан жиҳозланган. Бу бўлимни кардиология, неврология, педиатрия каби турли йўналишлар бўйича жиҳозлаш ҳам мумкин.\n– Мана шундай янги шифо масканлари қуриб, хусусий тиббиётни ҳам ривожлантириб, рақобатли медицина яратяпмиз. Энди шунга муносиб замонавий врач ва ҳамширалар керак. Ўз устингизда тинимсиз ишлаб, жаҳондаги ютуқларни ўрганиб, халқимизга хизмат қилишингиз лозим, – деди Шавкат Мирзиёев.\n– Кўп шифохоналар, диагностика марказлари тарқоқ жойлашган. Ташхис қўйиш ва даволаш сифати талабга жавоб бермайди. Маблағ эса сарфланиб ётибди. Давлатнинг бир сўми ҳам халқимизга нима манфаат беряпти, деган савол ҳар бир ишда мезон бўлиши керак, – деди Президент.\nМазкур шифохона мураккаб эпидемиологик вазиятда юқумли касалликлар хусусиятидан келиб чиққан ҳолда, барча санитария-эпидемологик талабларга жавоб берувчи махсус муассаса бўлиб хизмат қилади. Эпидемиологик вазият барқарорлашгандан сўнг келгусида кўп тармоқли тиббиёт клиникаси сифатида фаолият юритади.\nЖумладан, бу ерда замонавий технологиялар ёрдамида масофавий тиббий кўриклар ва консилиумлар ташкил этилиб, олий ва ўрта махсус тиббий таълим муассасаларининг талаба-ўқувчиларига малака ошириш учун махсус клиник база сифатида хизмат қилади.\nДавлатимиз раҳбари Сергели туманида барпо этилган 16 қаватли уйни бориб кўрди.\nТашқи кўриниши билан ажралиб турган бу иморат замонавий стандартлар асосида зилзилага бардошли қилиб қурилди. Деворларида энергия тежовчи материаллардан фойдаланилган. Интернет тармоғи, видеокузатув ва ёнғин хавфсизлиги ускуналари билан жиҳозланди. Уй 2-3 хонали 80 та хонадондан иборат бўлиб, кам таъминланган ва муҳтож оилаларга топширилган.\nПрезидентимиз шу уйдаги Шарофиддин ва Шаҳноза Жўрабоевлар хонадонида бўлиб, улар билан суҳбатлашди.\nБу оила 14 йилдан бери ижарада яшаб келаётган эди.\nОхирги уч йилда Сергели туманида жами 19 минг 522 хонадонли 460 та кўп қаватли уй фойдаланишга топширилди. 26 та намунавий типдаги маҳалла гузарлари бунёд этилди. Болалар боғчалари, мактаблар, поликлиника ва бошқа объектлар қурилиб, аҳолига муносиб шароит яратиш борасидаги ишлар изчил давом этмоқда.\nБугун илғор халқаро тажриба ва амалиёт ҳар соҳада керак. Айниқса, бу таълим тизимида сув ва ҳаводек зарур. Чунки сифат – энг устувор мезон. Ёш авлод камолотида эса асло бепарволикка йўл қўйиб бўлмайди.\nПрезидентимиз раҳбарлигида халқ таълими муассасаларининг моддий-техник базасини мустаҳкамлаш, ёшлар таълим-тарбияси учун қўшимча шароитлар яратиш, тизимдаги муаммо ва камчиликларни тезкор бартараф этиш механизмларини ишлаб чиқишга доир ислоҳотлар айни шундай эҳтиёж маҳсули.\nҚолаверса, янги турдаги умумтаълим муассасаларини барпо этиш ва муқаддам қурилган биноларни босқичма-босқич замон талабларига мослаштириш, ўқув-тарбия жараёнида илғор педагогик технологияларни қўллаш – давр талаби.\nЯқинда Сергели туманининг 5А мавзесида фойдаланишга топширилган 329-умумий ўрта таълим мактаби айни шундай мезонлар асосида барпо этилган.\nПрезидент Шавкат Мирзиёев ушбу таълим масканини ҳам бориб кўрди.\nМаълумки, мазкур туманда кўп қаватли уй-жойлар бунёд этилиб, аҳоли сони ошиб бормоқда. 2019 йилда бу ерда тўртта янги мактаб барпо этиш ишлари бошланган эди. Ҳозирги кунда уларнинг иккитаси қуриб битказилди. Янги ўқув даргоҳлари тумандаги болалар ва ўсмирлар ҳамда ота-оналар учун муносиб совға бўлди.\nБугунгача энг катта мактаблар 700 ўринли бўларди. 329-умумий ўрта таълим маскани 1680 ўқувчига мўлжалланган. Унга асос солишда 2019 йилда ташкил этилган Президент мактаблари тажрибасидан фойдаланилган.\nТўрт қаватли мактабда 48 та ўқув хонаси мавжуд. Шундан 20 таси фан кабинети, 14 таси бошланғич синф хонаси ва яна 14 таси хорижий тилларни ўқитишга мўлжалланган. Лаборатория ва тўгарак хоналари, электрон кутубхона, тиббиёт пункти, ошхона, фаоллар зали, спорт майдонларида замонавий шароитлар яратилган.\nАҳамиятлиси, бу ерда болаларни ҳозирданоқ аниқ касбларга йўналтириш, ҳунарларга меҳр уйғотиш мақсадларида махсус хоналар ташкил этилган, улар керакли жиҳозлар, асбоб-ускуналар, меҳнат қуроллари, мато ва материаллар билан таъминланган.\nТаълим сифатини ошириш мақсадида мактабга директор танлов асосида, ўқитувчилар эса тест синовлари натижасида ишга қабул қилинган.\nДавлатимиз раҳбари мактаб дарсликлари савияси талабга мутлақо жавоб бермаслиги, ўқув дастурларини илғор хорижий билимлар асосида такомиллаштириш зарурлигини таъкидлади. Болаларга сифатли таълим бериш, шу билан бирга, 7-синфдан бошлаб касбга йўналтириш бўйича кўрсатмалар берди.\n– Ўғил-қизлар ҳунар ўрганса, ўзига ишончи ортади, дунёқараши ҳам ўсади, ота-онасининг ҳам кўнгли тўқ бўлади. Кейинчалик ижтимоий муаммоларни бартараф этишга маблағ сарфламаслик учун бугун шу маблағни мактабларга беришимиз керак. Болаларимизни ватанпарвар, жамиятга керакли инсон қилиб тарбияламасак, келажакка хиёнат қилган бўламиз, – деди Шавкат Мирзиёев.\nМаълумки, Президентимиз ташаббуси билан мактаб дастурига шахмат сабоқлари киритилган эди. Мусиқа хонаси билан танишувда яна бир шундай таклиф билдирилди.\n– Ҳар бир ўғил-қиз ҳеч бўлмаса битта чолғу асбобини чалишни билишини истардим, – деди давлатимиз раҳбари.\n2019 йил 23 августда ўтказилган йиғилишда Президент Шавкат Мирзиёев мактаб таълимини ривожлантириш буюк умуммиллий мақсадга, умумхалқ ҳаракатига айланиши зарурлигини таъкидлаган эди. Сўнгги уч йилда мамлакатимизда 160 дан ортиқ умумтаълим маскани қурилди, ўнлаб ихтисослаштирилган мактаблар ташкил этилди. Ўқитувчиларнинг иш ҳақи ўртача 2,5 баробар оширилди. Буларнинг барчаси таълим сифатини кўтаришга, педагогларнинг жамиятдаги обрў-эътиборини кучайтиришга хизмат қилмоқда.\nШавкат Мирзиёев 2016 йил сентябрда беш йил давомида Сергели туманида 500 та кўп қаватли уй қурилишини айтганида кўпчилик ҳайрон бўлган эди. Давлатимиз раҳбари 2018 йил декабрда бу борадаги бунёдкорлик ишларини кўздан кечирганди.\nПрезидент Шавкат Мирзиёев шунча одамнинг фаровонлигини таъминлаш, бошқарувни самарали ташкил этиш мақсадида ушбу ҳудудда Тошкент шаҳар ҳокимлигига тўғридан-тўғри бўйсунадиган алоҳида “Янги ҳаёт” кичик туманини ташкил этиш таклифини билдирди.\nДавлатимиз раҳбари Ташаббус маҳалласи ҳудудидаги ана шундай савдо шохобчасини кўздан кечирди.\nДавлатимиз раҳбари Сергели-5А мавзесидаги “MADENA СOLLECTION” масъулияти чекланган жамият фаолияти билан ҳам танишди. Ушбу тикувчилик корхонасида тиббиёт ходимлари учун йилига 150 минг дона махсус кийимлар ишлаб чиқарилмоқда. Корхонада шу атрофда яшовчи 100 нафар хотин-қиз ишли бўлди.\nДавлатимиз раҳбари Сергели туманида барпо этилган экопаркни бориб кўрди.\nЎтган йил 21 майда Учтепа туманига ташриф чоғида Тошкент шаҳри туманларида истироҳат боғлари ташкил этиб, аҳолининг дам олиши учун шароитларни кенгайтириш бўйича топшириқ берилган эди.\nШунга мувофиқ, Сергели туманида умумий майдони 10 гектар бўлган «Flowers Garden Park» ташкил этилди. Шундан 5 гектари боғ, 5 гектари гул сотиш марказидир. Боққа йирик гулли магнолия, фотиния фразери, қора сосна, игна баргли арча, “Кримсон кинг” чинори каби 30 турдаги 6 мингдан зиёд манзарали дарахт ва 20 турдаги 60 мингдан зиёд бута олиб келиб экилган. Аҳолининг кўнгилли ҳордиқ чиқариши учун ресторан, савдо шохобчалари ташкил этилган.\n– Бугун бу ерга келишимдан мақсад – коронавирус пандемияси туфайли юзага келган ҳозирги мураккаб вазиятда халқимизни нималар ўйлантираётгани, одамлар ҳаётини яхшилаш учун яна нималар қилиш кераклигини биргаликда фикрлашиб олиш, – деди Президент Шавкат Мирзиёев.\nПрезидентимиз кичик бизнесни ривожлантириш, аҳоли ташаббусларини қўллаб-қувватлаш орқали бандликни ошириш, камбағалликни қисқартириш зарурлигини таъкидлади.


Трамп Тайвань маъмурияти раҳбари билан телефон орқали суҳбатини изоҳлади\n11:07 / 03.12.2016\nАҚШнинг янги сайланган президенти Дональд Трамп Тайвань маъмурияти раҳбари Цай Инвэнь унга қўнғироқ қилганини маълум қилди. Инвеэнь хоним уни президентлик сайловидаги ғалаба билан қутлаган, деб хабар қилмоқда Reuters агентлиги.\n«Тайвань президенти сайловлардаги ғалаба билан қутлаш учун менга қўнғироқ қилди. Раҳмат!», — деган Трамп.\nМаълумки, АҚШ ва Тайвань ўртасидаги дипломатик алоқалар 1979 йилдан буён мавжуд эмас. Ўшанда АҚШ президенти Жимми Картер “ягона Хитой” сиёсати доирасида мухторият шаклидаги Тайванни ХХР таркибидаги орол сифатида тан олган эди.\nТрамп ва Инвэнь ўртасидаги мулоқот ўтган давр мобайнидаги биринчиси бўлди.\nДональд Трамп АҚШ Тайвань Цай Инвэнь


Сифатсиз маҳсулот – умр заволи\nИшлаб чиқарилаётган ҳар қандай маҳсулот, кўрсатилаётган хизмат ёки бажарилаётган иш сифатли бўлиши ва истеъмолчиларнинг талаб-эҳтиёжларини тўлиқ қондириши керак. Айниқса, озиқ-овқат маҳсулотларини тайёрлаш, етказиб бериш ва сотишда эҳтиёткорлик кўрсатиш, уларнинг инсон соғлиғи ва ҳаётига зарар етказмайдиган даражада бўлишига эришиш шарт! Афсуски, орамизда бу тамойилларга риоя қилмайдиганлар, шахсий манфаати йўлида бошқаларнинг тақдири билан ҳазиллашишдан тап тортмайдиганлар ҳам тез-тез учраб туради.\nУлар озгина мўмай даромад орттириш илинжида яширинча иш юритиб, жорий тартиб-қоидаларга риоя қилмаган ҳолда, ўз билгиларича маҳсулот ишлаб чиқарадилар. Оқибат-натижада, биринчидан, давлатга иқтисодий зарар етказишади, иккинчидан, мижозлар саломатлигини жиддий хавф остида қолдиришади.\nАна шу боис бухоролик божхоначилар ҳуқуқни муҳофаза қилувчи бошқа идоралар вакиллари билан ҳамкорликда иш юритиб, бундай кимсаларнинг ножўя кирдикорларига қатъий чек қўйиш чораларини кўришмоқда. Улар биргина жорий йилнинг ўтган даври мобайнида ёғ тайёрлаш билан яширинча шуғулланаётган тўрт нафар сохта тадбиркорнинг сирини фош этишди. Шу асно салкам 800 литр сифатсиз маҳсулот ва 2,3 тоннадан ортиқ чигитни ашёвий далил сифатида олиб қўйишди.\nМасалан, Ғиждувон туманининг Қўшкумбак қишлоғида яшовчи О.Раҳмоновнинг тураржойи холислар иштирокида ва тегишли тартибда кўздан кечирилганида, унда хуфиёна цех ташкил этилгани, қўлбола мойжувоз юқори кучланишли электр тармоғига берухсат улангани маълум бўлди. Бундан ташқари, цехда 327 килограмм пахта уруғи, 681 килограмм кунжара, савдога чиқариш учун ҳозирлаб қўйилган 320 литр ёғ мавжудлиги аниқланди. Энг ачинарлиси, экспериза жараёнида чигитларнинг учдан икки қисмидан ортиқроғи аслида уруғликка мўлжаллангани боис уларга кимёвий заҳарли дорилар воситасида ишлов берилгани, улардан олинган ёғ саломатлик учун ўта хавфли ҳисобланиши исботланди.\nЧиллаки чиллакини кўриб чумак урганидек, О.Раҳмоновнинг ҳамқишлоғи Ш.Жабборов ҳам ундан ўрнак олиб, мойжувозли яширин цех очган экан. Текшириш чоғи бу йигитнинг уйидан 120 килограмм чигит ва 45 килограмм кунжара чиқди...\nҲозир юқорида қайд этилган ҳолатлар юзасидан божхона текширувлари ва суриштирув ишлари олиб борилмоқда. Албатта, республикамизда маҳаллий ишлаб чиқарувчиларни қўллаб-қувватлаш, тадбиркорлар ўртасида соғлом рақобат муҳитини шакллантириш борасида кенг қўламли ишлар амалга оширилаётган бир пайтда айрим кимсаларнинг жорий қонун-қоидаларни менсимасликлари кечириб бўлмас ҳол ҳисобланади ва улар қилмишларига яраша жазо оладилар. Биз эса юртдошларимизни ўсимлик ёғларини харид қилаётганларида ҳушёрликни унутмасликка, сифати ва истеъмолга яроқлилиги шубҳали маҳсулотлардан фойдаланмасликка, ўзларининг ва оила аъзоларининг саломатликларини асраб-авайлашга чорлаймиз.\nБухоро вилояти божхона бошқармаси Ахборот хизмати.


Хотин-қизлар қўмитаси йиллар мобайнида фақатгина турли тадбир ва йиғилишлар ўтказиш билан чекланиб, аёллар ва ёш қизларга чинакам ёрдам бермаган\nХотин-қизлар қўмитаси йиллар мобайнида фақатгина турли...\n07.02.2018 19:35 0 960\n1 Хотин-қизлар қўмитаси йиллар мобайнида фақатгина турли тадбир ва йиғилишлар ўтказиш билан чекланиб, аёллар ва ёш қизларга чинакам ёрдам бермаган 01:31\nПрезидент Шавкат Мирзиёев раислигида 7 февраль куни хотин-қизларни ҳар томонлама қўллаб-қувватлаш ва оила институтини мустаҳкамлаш масалаларига бағишланган йиғилиш бўлиб ўтди. Бу ҳақда Ўзбекистон Республикаси Президенти Матбуот хизмати хабар бермоқда.\nХабарда қайд этилишича, йиғилишда ўтган йиллар мобайнида хотин-қизлар манфаатларини рўёбга чиқариш бўйича самарали механизм яратилмагани алоҳида таъкидланган. Хотин-қизлар қўмитаси, маҳалла ва бошқа жамоат ташкилотлари йиллар мобайнида фақатгина турли тадбир ва йиғилишлар ўтказиш билан чекланиб, ижтимоий вазияти оғир оилалар, аёллар ва ёш қизларга чинакам ёрдам бериш бўйича самарали фаолият олиб бормаган. Бунинг оқибатида жойларда кўплаб масалалар тўпланиб қолган, уларнинг ечими бўйича аниқ манзилли ишлар амалга оширилмаган.\nЎтган йили жамоатчилик назорати гуруҳлари ташкил этилиб, хотин-қизлар ҳаётидаги муаммолар ўрганилди. 2017 йил жами 5 миллиондан ортиқ хонадонга кириб борилиб, оилалар томонидан кўтарилган масалаларни ҳал этиш чоралари кўрилди. Жумладан, 22 мингта оилада ажрашиб кетишнинг олди олинди, 36 минг фуқаро ишга жойлаштирилди, 14,5 минг юртдошимизга имтиёзли кредит олишда ёрдам берилди.\nЙиғилишда таъкидланганидек, бу оилалар фаровонлигини таъминлашга қаратилган муҳим ишларнинг бир қисми холос. Ҳали бу борада амалга ошириш зарур бўлган қатор долзарб вазифалар турибди.\nСиёсат 07/03, 17:41\nШавкат Мирзиёев аёлларни байрам билан табриклади\nТехнология 12/03, 12:27\nКамила Мухамедханова: «Мақсадимиз тарихни ўзгартириб, Ўзбекистон хотин-қизларини рағбатлантиришдир»\nЖамият 14/02, 10:53\nБош вазир Абдулла Арипов видеоселектор йиғилиши ўтказмоқда\nПрезидент 2019 йилги Давлат дастурини тасдиқлади. Дастурга фуқароларнинг таклифлари ҳам киритилди\nПрезидент Ҳиндистонга етиб борди\n#Япония - 207\n#Шавкат Мирзиёев - 1033\n#Қозоғистон - 251\n#Ҳиндистон - 190


Бухгалтерия ҳисоби ва аутсорсинг\nБухгалтерлик ҳисоботини юритиш\nБухгалтерлик ҳисоботини тиклаш\nИш ҳақини ҳисоблаб чиқиш (payroll)\nBiznesni ochish bo’yicha maslahatlar\nБухгалтерия ҳисоботи бўйича маслаҳатлар\nҲисоб-китоб сиёсатини ишлаб чиқиш ва ҳужжатларни юритиш\nМолиявий ҳисоб-китобларини халқаро стандартлар – (МҲХС)га ўтказиш\nЎзбекистон Республикаси Вазирлар Маҳкамасининг “Ўзаро ҳисоб-китоблар тизимида электрон шаклдаги ҳисобварақ-фактуралардан фойдаланишни такомиллаштириш тўғрисида”ги қарорига асосан 2019 йилнинг 1 июлидан бошлаб ихтиёрий равишда, 2020 йилнинг 1 январидан бошлаб барча хўжалик юритувчи субъектлар учун ҳисобварақ-фактураларни электрон шаклда расмийлаштириш, сақлаш ва ҳисобини юритиш тизимини мажбурий тартибда жорий этиш тасдиқланди. Шунингдек, “Ўзаро ҳисоб-китоблар тизимида электрон шаклдаги ҳисобварақ-фактуралардан фойдаланиш тартиби тўғрисидаги низом тасдиқланди, электрон ҳужжат юритиш қоидалари белгилаб берилди.\nэлектрон ҳисобварақ-фактура (кейинги ўринларда ЭҲФ деб юритилади) – товарлар (ишлар, хизматлар)ни реализация қилиш ва сотиб олиш фактини тасдиқлайдиган, электрон ҳужжат айланиши тизими операторлари орқали тақдим этиладиган ва қабул қилинадиган электрон ҳужжат;\nэлектрон ҳисобварақ-фактура айланиши оператори (кейинги ўринларда оператор деб юритилади) – қонун ҳужжатларида ва мазкур Низомда белгиланган талабларни бажарган электрон ҳужжатларнинг айланиши ва уларни сақлаш фаолияти билан шуғулланишга рухсат этилган юридик шахс мақомига эга ахборот воситачиси;\nроуминг оператори –электрон ҳужжатларни марказлаштирилган ҳолда сақланишини, операторлараро узатилишини ва ЭҲФ ҳисоби юритилишини таъминлайдиган юридик шахс;\nЭҲФ идентификатори – ЭҲФни масофадан идентификация қилиш имконини берувчи роуминг операторининг ахборот тизими томонидан автоматик равишда белгиланадиган ЭҲФ уникал рақами;\nэлектрон ҳисобварақ-фактура айланиши иштирокчиси (кейинги ўринларда иштирокчи) – ЭҲФ айланишида товарларни (ишларни, хизматларни) сотувчи ёки уларнинг харидори бўлган юридик шахс, якка тартибдаги тадбиркор ёки жисмоний шахс;\nQR-код – тасдиқланган ЭҲФ га бириктириладиган ва ҳужжатни қоғоз шаклида чоп этилганда кўрсатиладиган, мобил иловалар ва дастурий маҳсуллар орқали ўқиш (сканерлаш) вақтида ЭҲФ ҳақида барча маълумотларга ҳавола бўладиган махсус график код.\nЭҲФ ҳужжатларини юбориш ва қабул қилиш телекоммуникация алоқа каналлари орқали операторларнинг ахборот тизимлари ёрдамида амалга оширилади.\nЭҲФ алмашинуви электрон рақамли имзо калитлари орқали амалга оширилади.\nЭлектрон ҳисобварақ-фактура айланиши\nТоварни етказиб берувчи, хизматни бажарувчи сотиб олувчи ҳақидаги маълумотларни қайд этган ҳолда ЭҲФни шакллантиради.\nТоварни етказиб берувчи, хизматни бажарувчи ЭҲФни ўзининг электрон рақамли имзоси билан тасдиқлаган ҳолда оператор орқали роуминг операторига юборади.\nРоуминг оператори юборилган ЭҲФнинг Низом талабларига мувофиқлигини текширади ва сотиб олувчига унинг оператори орқали етказиб беради.\nАгар роуминг оператори ЭҲФ тўлдирилишида хато ёки камчиликлар аниқлаганида у қабул қилинмайди ва тегишли оператор орқали ЭҲФни тузган товар етказиб берувчига ёки хизматни бажарувчига қайтаради.\nСотиб олувчи келиб тушган ЭҲФ билан танишиб чиққанидан сўнг, уни электрон рақамли имзо билан тасдиқлайди ёки ушбу ЭҲФнинг сабабини кўрсатган ҳолда рад этади.\nСотиб олувчи томонидан тасдиқланган ЭҲФ оператор томонидан етказиб берувчига роуминг оператори орқали юборилади.\nЭҲФ товарни сотиб олувчи томонидан тасдиқланганидан кейин роуминг оператори унга QR-код беради.\nНизомнинг талаблари қуйидаги ҳолларга нисбатан қўлланилмайди:\nйўловчилар ташиш йўл чипталари билан расмийлаштирилганда (шу жумладан, авиа ва темир йўлларида);\nтоварлар (ишлар, хизматлар) нақд пулда реализация қилинган ҳолларда сотиб олувчига фискал хотирали назорат-касса машинаси чеки, терминал чеки, квитанция берилганда;\nтоварларнинг экспорт-импорт тарзида етказиб берилиши расмийлаштирилганда;\nқабул қилиб олиш-топшириш далолатномаси расмийлаштириладиган молиявий ижара (шу жумладан лизинг) шартномаси бўйича мол-мулк топширилганда;\nбанк операциялари мижознинг шахсий ҳисобварағидан кўчирма бериш орқали расмийлаштирилганда;\nсуғурта хизматлари топшириқ шартномаси ва (ёки) суғурта полиси орқали расмийлаштирилганда;\nишлар (хизматлар), ҳақиқатда мазкур ишлар бажарилганлигини (хизматлар кўрсатилганлигини) тасдиқловчи ҳужжатлар Ўзбекистон Республикаси Солиқ кодексининг 222-моддасининг биринчи қисмида кўрсатилган маълумотлар билан расмийлаштирилганда.\nХодимлар сонини текшириш\nСавдо ва хизмат кўрсатиш қоидаларига амал қилиш\nНазорат-касса техникалари ва ҳисоб-китоб терминаллари қўлланилишини текшириш\nНодавлат касб-ҳунар таълими муассасаларига преференциялар\nБизнинг Telegram каналга ёзилинг\n"YARAN Consulting” МЧЖ\nБизнинг манзил: Ташкент ш.\nБунёдкор шоҳкўчаси, 13\n+998 71 200 11 02\nБиз – ижтимоий тармоқларда:


«Пахтакор» – «Ас Садд» ўйинидан кейин ўтказилган матбуот анжуманида қатарликлар етаксчиси Хави «Пахтакор» футболчиси Жалолиддин Машариповни мақтагани футбол мухлисларининг оғзидан тушмаяпти. Мухлислар Хави ўзларини мақтагандек хурсанд бўлишгани Жалолиддинни қанчалик яхши кўришларидан нишона.\nБундай мақтовдан сўнг Жалолиддин билан суҳбат уюуштирмасак бўлмасди. Машарипов суҳбат уюштириш таклифимизни қабул қилди ва «Пахтакор» стадиони меҳмони бўлиб, бугунги кунда мухлислар орасида энг кўп муҳокама қилинаётган футболчи Жалолиддин Машарипов билан суҳбатлашдик.\n«Жаҳон Чемпионатига чиқишимиз керак...»\nЖалолиддин учун жорий мавсум жуда муваффақиятли бошланди. Йил бошида Осиё Кубогидаги ёрқин ўйиндан сўнг футболчи «Пахтакор»да ҳам чиройли ўйинлапр кўрсатмоқда. Фаолиятининг ҳозирча энг юқори чўққисига чиққан Машарипов бунга фақат меҳнат эвазига эришганини айтди:\n«Албатта меҳнатсиз ҳеч нарсага эришиб бўлмайди. Бизга катта футболчилар ҳам айтишарди меҳнат қилмасак натижага эришиб бўлмаслигини. Менга доим истеъдодинг бор ва унга ишониб меҳтан қилишни тўхтатиб қўйма дейишарди. Шу сабаб тўхтаб қолиши ниятим йўқ. Биз ҳали Жаҳон Чемпионатига чиқишимиз керак».\n«Одил Аҳмедовдан ўрнак оламан»\nЎзбек футболида ёшлар жамоасида порлаган юлдузчалар кейинчалик йўқолиб қолиши ҳолати кўп кўринади. Машарипов ёшлигида ҳам ҳозир ҳам юқори савияда ўйнамоқда. Суҳбатдошимиздан йўқолиб қолган ёшлар қилган қайси хатоларни такрорламаганини сўрадик:\n«Ёшлигида порлаб, кейин йўқолиб қолган футболчилар нега бундай ҳолатга тушганини кузатиб борардим. Ёшлигимда ота-онам яхшироқ ўйнашим кераклигини айтишарди, лекин мен уларга шошмасликларини, ҳали янада яхшироқ ўйнашимни, асосийси катта бўлгандан сўнг ёрқин ўйнаш эканини тушунтирардим.\nЁшлигимда кучим кам бўлгани учун ўзим хоҳлагандек ўйнай олмасдим. Ҳозир эса жисмоний жиҳатдан яхши ҳолатда бўлганим учун ўйиним чиқяпти. Ёшлигимда кўп футболчилардан намуна олганман. Ёшлигида порлаб йўқолиб қолганлардан ҳам. Катта футболчилардан айниқса Одил Аҳмедовдан ўрнак олганман. Чунки Одил ака инсон сифатида ҳам ўрнак қилиб кўрсатгулик.\nМен доим яхши инсон бўлишга, одамлар билан яхши муносабатда бўлишга интиламан, шунда Худо ҳам беради деб ўйлайман. Чунки биз футболчимиз, кўчада юрганда одамлар танийди. Шу сабаб ҳаммага яхши муомалада бўлишга интиламан. Ота-онам мени доим камтар бўлишга ўргатишган. Бизни оилада манман одамнинг ўзи йўқ, чунки оддий оиладан чиққанман».\n«Мактабда иккичи бўлганман»\nОдатда футболчилар мактабда яхши ўқишмади, чунки уларнинг асосий вақти мактаб стадионида ўтади. Жалолиддин ҳам мактабда «иккичи» бўлганини ва доим стадионда юрганини эслади:\n«Мактабда деярли ўқимаганман десам ҳам бўлади. Ғирт иккичи бўлганман. Ўқитувчиларим мени доим стадиондан топишарди. Ота-онамга ҳам майдондан чиқмаслигим, дарсларга кирмаслигим ҳақида кўп шикоят тушган.\n«Пахтакор»га кириб келишимга келсак, 2005 йил Жиззахда интернатлар ўртасидаги мусобақа бўлган. Ўшанда Хоразм жамоаси сафида «Пахтакор»га қарши ўйнаганман. Мен ва дўстим Жамшид Искандеровни ўшанда «Пахтакор» олиб кетганди. Шундан буён «Пахтакор»даман».\n«Хави мени гапирди деб тўхтаб қолишми керак эмас»\n«Пахтакор» жорий мавсумни яхши ўтказмоқда. Чемпионлар Лигаси саралашидаги ғалабалар, гуруҳ босқичида ўтган йилги финалчи «Персеполис» ҳамда ўтган йилги ярим финалчи «Ас Садд» билан ўйинлардаги дуранг, айниқса «Ас Садд»га қарши чиройли ўйин кўп нарсани англатади.\n«Ас Садд»га қарши ўйиндан сўнг футбол афсонаси Хави Машарипов ҳақида илиқ фикрлар билдирганини юқорида таъкидладик. Жалолиддин Арвеладзе қандай қилиб «Пахтакор»ни ҳозирги кўринишга олиб келгани ва Хавининг мақтови ҳақида гапирди:\n«Аввало бизда ички муҳит яхши. Футболчилар майдонда ҳам бир-бири учун югуришади. Ички муҳитсиз жамоа натижага эриша олмайди. Арвеладзе ҳам ички муҳит яхши бўлмаса, чемпион бўлиш қийинлигини тушунтирди. Биздаги яхши муҳит муваффақиятимизнинг асосий сабаби деб ўйлайман.\nЖамоада мендан катта футболчилар кўп, лекин бу ерда ҳаммадан кўп бўлиб турган футболчи менман. Шу сабаб футболчиларга ўйинларда олдин стадионга мухлислар келиши кўпайганини, биз яхши ўйнасак, стадион тўлиб, улар бизга 12-ўйинчи бўлишини айтаман. Мана, мухлислар сони кўпайди. Хавининг мақтовига келсак, хурсанд бўлдим, албатта. Бу гапдан энг кўп акам хурсанд бўлди. Лекин Хави мени гапирди деб тўхтаб қолишим керак эмас».


Ясмиқ экинини етиштириш агротехникаси - Ўзбекистон Республикаси Қишлоқ хўжалиги вазирлиги\nЯсмиқ ўсимлиги озиқ-овқат мақсадида ўстирилади, у уруғ таркибидаги оқсилнинг тез эрувчанлиги, юқори мазали сифати, енгил хазм бўлиши билан ҳамма дуккакли дон экинларидан юқори туради. Унинг донларидан турли хил ошхона таомлари тайёрлашда фойдаланилади. Ясмиқдан озуқа экин сифатида ҳам фойдаланилиб, озуқа учун унинг дони, сомони, чиқиндилари - тўпони ишлатилади. Ясмиқ бошқа дуккакли дон экинлари сингари тупроқни азот билан бойитади ва яхши ўтмишдош экин ҳисобланади. Ясмиқ донида 21,3-36,0 фоиз оқсил, 0,7-1,4 фоиз ёғ, 2,5-3,6 фоиз кул, 43,8-53,9 фоиз крахмал, 2,7-4,5 фоиз клетчатка мавжуд.\nАкадемик Н.И.Вавилов маълумотларига кўра ясмиқ экинининг бирламчи келиб чиқиши маркази - Жанубий-Ғарбий Осиё ҳисобланади. Унинг йирик уруғли шакллари дурагайлаш, танлаш натижасида ҳамда ўрта ер денгизининг қулай шароитлари натижасида кейинроқ пайдо бўлган. Ўрта ер денгизи йирик уруғли ясмиқларнинг бирламчи келиб чиқиш ватани ҳисобланади. Ясмиқ Шарқнинг қадимий маданий ўсимлиги хисобланиб, Хиндистонда, Грецияда, Мисрда жуда қадим замонлардан уни экин сифатида экиб келинган.\nЯсмиқнинг биологик хусусиятлари\nОддий ясмиқ - Lens esculenta Moench (синоними: Lens cultenars Mdc,vm lens L) 25-50 см баландликдаги бир йиллик ўсимлик. Унинг пояси ингичка 4 қиррали асосан тик, баъзида эса ётиб ўсувчи, майда тукли, қизғиш рангли ва илдизи кам шохланувчи ўқ илдиздан иборат. Барглари мураккаб, қўш қанотли, пасткиси 2-3, юқорисидаги 4-8 жуфтли. Баргчалари овал шаклда.Ясмиқ ўз-ўзидан чангланувчи ўсимлик, лекин табиий шароитда дурагайлари ҳам учраб туради. Бу ҳолатни асосан қурғоқчилик даврларида кузатиш мумкин. Гул косачаси капалаксимон шаклдаги 5 та тожбаргдан иборат: елканча, 2 та баргчадан пайдо бўлган 2 та қанот ва қайиқча. Чангчилари 10 дона, биттаси эркин, оналиги бошидан охиригача япалоқ шаклда, эгилган ва тукли. Тумшуқчаси кичкина.\nЯсмиқ экинининг ўсув даврини 4 қисмга бўлиш мумкин: уруғларни бўртиши ва униб чиқиши, майсаларнинг пайдо бўлиши, гуллаш ва пишиш. Ясмиқнинг ривожланиш даври кўпгина дукакли экинлар каби 3 босқичга бўлинади:\n1-экишда майсаларнинг униб чиқишигача, 2-да майсаларнинг пайдо бўлишидан гуллашгача, 3-да гуллашдан пишишгача бўлган давр. Ушбу ривожланиш босқичларнинг давомийлиги асосан ташқи муҳит шароитига боғлиқ ҳолда ўзгаради. Уларнинг тезлиги асосан фойдали иссиқлик коэффициентига боғлиқ бўлиб, у экиш муддатига қараб ўзгариб туради.\nЭкишдан майсаларнинг униб чиқишигача 110-1270 С фойдали иссиқлик коэффициенти талаб этилади. Майсаларнинг пайдо бўлишидан гуллашгача бўлган фаза ташқи муҳитнинг ҳарорати, намлиги, ўсимликка берилган озуқа манбаи ва энг асосийси кун узунлигига боғлиқ бўлиб, ушбу шароитда ташқи ҳароратнинг ошиб бориши майсаларнинг пайдо бўлишидан гуллашгача бўлган фазани қисқаришига, пасайиши эса уни узайишига сабаб бўлади.\nГуллаш фазаси ўсув даврининг 3/1-3/2 қисмини ташкил этиб, узоқ давом этади. Гуллаш пастки шохлардан бошланиб, юқорига қараб ҳаракатланади. Гуллашнинг асосий қисми эрталабки соат 5 дан 8 гача кузатилади. Иссиқ ва қуруқ ҳаво ва ҳарорати юқори шароитда гулларнинг кўпи тўкилиб кетади.\nГул чанглангандан кейин 1 суткадан сўнг тўкилади. Чангдонлар гул очилмасидан олдин ёрилганлиги сабабли чангланиш гул очилгунича содир бўлади. Гул очилгандан кейин 6-7 кунда дуккаклар тўлиқ шаклланади. Гуллашдан пишиб етилишгача бўлган давр эса ҳавонинг ҳароратига боғлиқ бўлиб, ҳароратнинг пасайиши унинг узайишига олиб келади.\nЯсмиқ ривожланишининг 2 босқичи мавжуд бўлиб, вернализация (яровизация) ва ёруғлик босқичларига бўлинади. Вернализация босқичи қисқа бўлиб, у 5-8°С хароратда уруғнинг униб чиқишидан бошлаб 10-12 кун давом этади. Ҳаво ҳароратининг пасайиши ҳам унинг узайишига олиб келади. Ясмиқ ўсимлиги биринчи шоналар пайдо бўлгунича секин ўсади, кейин гуллаш даврининг охиригача тез ўсади ва пишиш даврига қадар яна секинлашади. Ясмиқ ўсимлиги вегетациясининг бошланғич даврида бегона ўтлардан доимо тоза сақлаш қуёш нуридан унумли фойдаланиш учун имкон яратади. Ясмиқнинг турли шакл ва навларида ўсув даври 60 кундан 110 кунгача ўзгаради.\nЭртапишарлик хусусияти бўйича уларни 5 гуруҳга бўлиш мумкин:\n1-эртапишар – 60-69 кун, бунга Олд Осиё, Хиндистон ва шарқий Афғонистон давлатларига мансуб;\n2-ўрта эртапишар – 70-75 кун Марказий Осиё, Кавказорти, Эрон ва БАА давлатларига мансуб;\n3-ўртапишар – 76-80 кун бўлиб, Марказий Осиё, Европа, Америка;\n4-ўртакечпишар – 81-85 кун;\n5-кечпишар – 86-90 ва ундан кўпроқ кунли Испания, Тунис ва Алжир нав ҳамда шакллари киради. Асосан йирик уруғли нав ва шакллар кечпишар ҳисобланади.\nБарча турдаги нав ва намуналар намли шароитга нисбатан қуруқ ва иссиқ ҳаво шароитида 2-3 ҳафта эртароқ пишиб етилади. 1000 дона уруғининг оғирлиги 10-99 гр.\nЯсмиқнинг ҳароратга бўлган талаби\nЯсмиқ иссиқсевар ўсимлик бўлиб, унинг уруғи 3-4°С ҳароратда ўса бошлайди, лекин тезда ва қийғос майса олиш учун тупроқнинг 10 см ли қатламидаги ҳарорат 7-10°С даражада бўлиши керак. Ясмиқнинг уруғи ҳаво ҳарорати 12-15°С бўлганда 6-7 кунда, 9-11°С бўлганда 8-9 кунда, 7-8°С бўлганда 10-12 кунда, 5-6 °С бўлганда 13-15 кунда униб чиқади. Ясмиқнинг майсалари қисқа муддатли -5-6°С совуққа бардошли, лекин ўсув даврининг кейинги босқичларида бу хусусият камайиб боради. Унинг яхши ривожланиши учун фойдали харорат йиғиндиси 1350 дан 1900°С бўлиши талаб этилади. Ясмиқ иссиқ ҳаво ҳароратига асосан уруғларнинг сут пишиш давридан пишиб етилгунича бўлган даврда ўта талабчан бўлади. Қурғоқчиликка чидамлилиги бўйича бурчоқ ва нўхотдан кейинги ўринда туради.\nЯсмиқнинг намликка бўлган талаби\nЯсмиқнинг намликка бўлган талаби ўсув даврининг турли босқичларида турлича бўлиб, ўсимлик униб чиққандан гуллаш давригача намликка талабчан бўлиши кузатилади. Ўсимлик гуллашидан уруғларнинг пишиб етилишигача бўлган даврда эса қурғоқчиликка бардошли бўлиб, намликка бўлган талаби камаяди. Ушбу босқичда тупроқ таркибида намликнинг меъёрдан ортиқ бўлиши ўсув даврининг узайишига, яшил массанинг кучли ўсишига оқибатда эса, касалликларнинг кучайишига ва ҳосилдорликни ҳамда уруғ сифатини пасайишига олиб келади.\nЯсмиқнинг ёруғликка бўлган талаби\nБугунги кунда фанга маълум бўлган ясмиқ нав ва шакллари узун кун ўсимликлари бўлиши билан бирга барча шаклларнинг ёруғликка бўлган талаби бир-биридан фарқ қилади. Ўсув даврида кунлик ёруғликнинг 9-10 соатдан кам бўлганда ўсимликнинг бутунлай гулламаслиги ёки жуда кеч гуллаши кузатилади. Кўп ҳолларда ёруғлик етишмаганда ўсимлик барглари аста секин сарғаяди ёки қизаради ва ниҳоят касалланиб, нобуд бўлади. Одатда, Ўзбекистон, Таджикистон, Ҳиндистон, Афғонистон ва Эроннинг маҳаллий майда уруғли шакллари ёруғлик узунлигига нисбатан кўпроқ талабчан бўлади.\nЯсмиқнинг тупроқ шароитига бўлган талаби\nЯсмиқ қора, бўз ва ўтлоқи тупроқларнинг қумоқ ва қумлоқ енгил механик таркибли тупроқларида юқори ҳосил беради. Ер ости сувлари яқин, механик таркиби оғир, шу билан бирга шўрланган тупроқларда ясмиқ ёмон ўсади ва кам ҳосил беради. Кучсиз шўрланган тупроқларда (хлорнинг миқдори 0,02-0,03%) ясмиқ секин ўсади ва жуда кам ҳосил беради. Иссиқ қуруқ ҳаво шароитида гуллари кўп тўкилади ва асосан ўрта ва пастки ярусдаги гулларидан дуккаклар ҳосил қилади\nЯсмиқда учрайдиган касаллик ва зарарли ҳашоратлар\nЯсмиқ ҳосилига асосан занг, илдиз бактериози, фузариоз сўлиш касаллиги, аскохитоз, антракноз, ёлғон ун шудринг, чириш касалликлари, ясмиқ донхўри, ловия донхўри, узун тумшуқ қўнғизлар, шира, 5 нуқтали узун тумшуқ қўнғиз ва бошқа хашоротлар кўпроқ зарар етказади. Алмашлаб экишдаги ўрни. Кузги ясмиқни кузги бошоқли дон экинларидан, картошка, маккажўхори, қанд лавлагидан кейин экиш яхши самара беради. Дуккакли ўсимликлар экилган майдонларга экиш тавсия қилинмайди. Кунгабоқардан кейин ва чўл худудларига экиш ҳам яхши натижа бермайди.\nЛалми ҳудудларда ясмиқ етиштириш\nЛалми ҳудудларда ясмиқ етиштириш учун тайёргарлик ишлари куз ойлари ўтмишдош ва ёввойи ўсимликлар қолдиқларини тозалашдан бошланади. Маҳсулот етиштириладиган майдон ва дала уватлари ўтмишдош ҳамда ёввойи ўсимлик қолдиқларидан тозаланади ва бир ерга йиғиб ёқиб юборилади. Ушбу профилактика ишлари ўз вақтида амалга оширилганда, ҳашоратларнинг қишлаётган ғумбаклари 10-11%, бегона ўтларнинг уруғлари эса 20-22% камаяди. Адирли худудларда суғориш имкониятлари чекланганлиги туфайли намлик заҳирасини жамғариш учун кузги шудгор ўтказилади. Кузги шудгордан олдин минерал ўғитларнинг йиллик (80-100 кг/га азот, 90 кг фосфор ва 60 кг калий таъсир этувчи модда миқдорида) меъёридан фосфорли ва калийли ўғитларни 100 фоизини НРУ-05 механизми ёрдамида сепилиб,\n25-30 см чуқурликда шудгор қилинади. Экишдан аввал далани сифатли қилиб текислаш талаб этилади. Ясмиқ экилган майдонда ёмғир сувлари тўпланиб қоладиган чуқурликлар ҳосил бўлиши ўсимликларни касалликларга чалиниши ва қуриб қолишига олиб келади. Кузги ясмиқни ноябрь ойининг иккинчи декадасига қадар экиш тавсия этилади. Уруғларни бир неча хил усулларда экиш мумкин бўлиб, текисланган далага ёки ариқлар очилган майдонларга пневматик сеялкалар ёрдамида экилади. Пневматик сеялкаларда уруғлар 60 см кенгликда олинган пушталарга бир қатор қилиб экилади. Экиш схемаси\n60х2-3 см бўлганда тегишли тартибда ҳар бир гектар майдонда 833,3 минг кўчат қолдирилади. Экиш меъёри майда уруғли ва йирик уруғли навларга мос равишда 55-90 кг/га. Қўл кучи ёрдамида сочма усулда экилса 70-120 кг/га миқдордаги уруғлик сарфланади. Кузги ясмиқ уруғларини экишда навдорлиги юқори бўлган ҳамда сифатли уруғликлардан фойдаланиш ҳамда экишдан олдин уруғларни замбуруғ касалликлари ва хашаротларга қарши дорилаб экиш юқори ҳосил олишнинг асосий омилларидан бири ҳисобланади.\nКузги ясмиқнинг униб чиққан нихоллари даслабки фазаларда ўсиш ва ривожланиши суст кечади. Майсалаш давридан шоналашга ўтиши билан унинг ривожланиши тезлашади. Эрта баҳорда тупроқни юмшатиш, қиздириш, нам сақлаш ва бегона ўтлардан тозалаш мақсадида экинлар қатор орасига культиватор КРХ-4 билан ишлов бериб бориш талаб этилади. Бунда культиватор КРХ-4 ишчи органларини чуқурлиги камида 10-12 см., ўсимликдан эса 8-10 см қочириб жойлаштирилиши керак бўлади. Қатор орасига ишлов берилиши натижасида тупроқ юзаси юмшатилиб, қатқалоқ бузилади, тупроқнинг ҳаво алмашиниши яхшиланади, бегона ўтлар майсалари қирилиб кетади. Кузги ясмиқнинг ўсув даври давомида 2-3 марта қатор оралари юмшатилади, ўсимликлар ён атрофидаги бегона ўтларни йўқотиш учун қўлда 2-3 марта кетмон чопиқ қилиниши керак. Фақатгина ўсимлик қатор орасига техникани киритишнинг имкони бўлмаган даврдагина қатор орасига ишлов беришни тўхтатиш мумкин бўлади. Эрта баҳорда кузги ясмиқни азотли ўғитлар билан биринчи марта озиқлантириш ўсимликларнинг майсалаш босқичида амалга оширилади. Бунда йиллик азотли ўғит меъёрининг 30-40 фоизини берилиши талаб этилади. Ўсимликларни иккинчи марта азотли ўғит билан озиқлантиришда йиллик меъёрнинг қолган қисмини шоналаш-гуллаш босқичида ўғитлагич культиватор билан камида 14-18 см чуқурликка солинади.\nКузги ясмиқ касаллик ва зараркунанда хашаротларга чидамли ҳисобланади. Ўсимликнинг ривожланишига боғлиқ ҳолда ўсув даври давомида икки марта суспензия берилади. Суспензия ўсимликни қўшимча озиқлантириш билан бирга сувга бўлган эҳтиёжини 10-15 кун давомида қондиради. Ясмиқ экилган далаларда ҳар икки кунда бир марта касаллик ва ҳашоратларнинг тарқалиши бўйича феромон тутқичлар ёрдамида назорат олиб борилади. Феромон тутқичларда 3 ёки ундан ортиқ капалак тушган бўлса ҳар бир гектар майдонга белгиланган тартибдаги ва миқдордаги бракон, трихограмма ҳамда олтинкўз қўйилади. Кузги ясмиқ ўсимлигини 75-85% пишиб етилган ўсимликлар қўлда ўрилиб, бир қаторга тўплаб 1-2 кун ўтказиб кейин комбайнда донлари ажратиб олинади. Комбайндан ўтказилган ҳосил ўсимлик қолдиқлари ва пуч уруғлардан тозаланиб, донни 14,0-15,0 фоиз намликгача қуритилиб, 25 ёки 50 кг қопларга қадоқланади ва сақлаш омборларига жойлаштирилади.\nСуғориладиган ерларда ясмиқ етиштириш\nРеспубликамиз тупроқ ва иқлим шароитига мос майда ва йирик уруғли ясмиқ навларини танлаш ва уларни давлат реестрига киритиш бўйича илмий изланишлар олиб борилмоқда. Суғориладиган ерларда ясмиқ етиштиришда ер майдонлари ўтмишдош ва ёввойи ўсимликлар қолдиқларини тозаланади ва бир ерга йиғилиб, ёқиб юборилади. Кузги шудгордан олдин минерал ўғитларнинг йиллик (80-100 кг азот, 90 кг фосфор ва 60 кг калий таъсир этувчи модда миқдорида) меъёридан фосфорли ва калийли ўғитларни 100 фоизини НРУ-05 механизми ёрдамида сепилиб, 25-30 см чуқурликда шудгор қилинади. Кузда чиримаган маҳаллий ўғит солинган майдонларга ясмиқ экиш тавсия этилмайди. Эрта баҳорда шудгорланган майдон текисланади, чизел-борона қилиниб, суғориш эгатлари олиб қўйилади. Кузги шудгордан олдин минерал ўғитлар берилмаган бўлса баҳорда экишдан олдин бериш тавсия этилади.Эрта бахорда (феврал ойининг охири ва март ойининг биринчи ўн кунлигида) ернинг етилишига қараб, ясмиқ уруғлари пневматик сеялкалар ёрдамида экилади. Пневматик сеялкаларда уруғлар 60 см кенгликда олинган пушталарга бир қатор қилиб экилади. Экиш схемаси 60х2-3 см бўлганда тегишли тартибда ҳар бир гектар майдонда 833,3 минг кўчат қолдирилади. Экиш меъёри майда уруғли ва йирик уруғли навларга мос равишда 55-90 кг/га. Қўл кучи ёрдамида сочма усулда экилса 70-120 кг/га миқдордаги уруғлик сарфланади. Экишдан олдин ясмиқ уруғлари замбуруғ ва бактерия касалликларига қарши дориланади. Дориланган уруғлар ёйиб қуритилади ва олти соат ичида экилиб, нам тупроқ билан ёпилиши керак. Дорилаш жараёнида сув сарфига эътибор бериш керак. Меъёрдан ортиқча сув препаратнинг таъсир кучини камайтириш билан бирга экиш муддатлари объектив сабаблар (кутилмаганда ёмғир ёғиши, сеялкаларнинг вақтинчалик ишдан чиқиши ва ҳоказо) билан кечиктирилганда уруғларнинг униб қолиши туфайли дала унувчанлиги пасайиб кетиши ва кўчатларни сийрак бўлиб қолиши кузатилади. Ўсув даври давомида бегона ўтларнинг миқдорига қараб бир, икки марта қўл меҳнати ёрдамида бегона ўтлардан тозаланади ва культивация қилинади. Ўсимликлар ердан тўлиқ униб чиққанда азотли ўғитнинг йиллик меъёрининг 50 фоизи культивацияда суғоришдан олдин берилади.\nЯсмиқни сувга бўлган талабини эътибордан қочирмаган ҳолда ўз вақтида тупроқ шароитидан келиб чиқиб суғориш ишларини амалга ошириш зарур. Ўсимликларнинг тўла дуккаклаш, яъни дон тўлишиш босқичига келиб тупроқдаги намликни 70-75% бўлишини таъминлаш мақсадида мавсумда 2-3 марта суғориш талаб этилади.Ўсув даври давомида бир ёки икки марта суспензия бериш ҳосилдорликни оширишга ижобий таъсир кўрсатади. Биринчи марта майсалар 4-5 та чин барг чиқарганда, иккинчи марта эса орадан 10-15 кун ўтгандан кейин бериш мумкин. Ўсимликнинг умумий ҳолатига боғлиқ ҳолда шоналаш даврини бошланишида азотли ўғитнинг қолган 50 фоизи суғоришдан олдин берилади. Ясмиқ экилган далалар ҳар икки кунда бир марта касаллик ва ҳашоратларнинг тарқалиши бўйича феромон тутқичлар ёрдамида назорат олиб борилади. Феромон тутқичларда 3 ёки ундан ортиқ капалак тушган бўлса ҳар бир гектар майдонга белгиланган тартибдаги ва миқдордаги бракон, трихограмма ҳамда олтинкўз қўйилади.\nДаладаги умумий ўсимликларнинг 80-85 фоизи пишиб етилганда ўсимликлар қўл кучи ёрдамида йиғиб олинади ва брезент ёки махсус тайёрланган майдонларда 3-5 кун қуритилади. Қуритилган ўсимликлар комбайндан ўтказилади. Комбайндан ўтказилган ҳосил ўсимлик қолдиқлари ва пуч уруғлардан тозаланиб, 25 ёки 50 кг қопларга қадоқланади. Республикамизда майда уруғли ясмиқ навлари йирик уруғли навларга нисбатан тўкилишга чидамлироқ ва ҳосилдорлиги юқорилиги билан ажралиб туради. Дон ва дуккакли экинлар илмий тадқиқот институтида ясмиқнинг “Дармон”\nва “Сарбон” навлари яратилган бўлиб уларнинг қисқача тавсифномаси қуйидагича:\nКузги ясмиқнинг “Дармон” нави Нав Дон ва дуккакли экинлар илмий тадқиқот институтида Халқаро ИКАРДА илмий ташкилотининг Flip 97-4 L коллекция намунасидан уч карра якка танлаш йўли билан яратилган. 2008 йилдан Давлат Реестрига киритилган нав муаллифлари: М.Маннопова, И.Эгамов, З.Яқубов, Ш.Саттарова, А.Саркер. Умумий таснифи: Ўсимлик бўйи 45-50 см, пояси тик ўсувчи, сершох, туксиз барглари майда, чўзиқ, тухумсимон шаклда. Мураккаб баргли бўлиб барг бандида 8-12 та баргчалар бўлади. Барг учи чингалакли. Гули тўпгулли 2-3 та гул шингилдан иборат. Гуллари ўртача йирикликда, тожибаргларининг ранги оқ ҳаворангли. Эртапишар.Тур хили: (Lens esculenta Moench)Дуккак шакли: Дуккаклари ромб шаклда, туксиз дуккак, хар бир дуккакда 2-3 дона уруғ жойлашган.\nДон шакли: Дони ясси линза шаклли, ранги қизғиш қўнғир рангли, дон сирти силлиқ. доннинг катталиги 5-7 мм ни ташкил этади. Ҳосилдорлик: Нав юқори агрофонда ва кичик ер майдонида ҳосил бериш имконияти 25 ц/га ташкил этади. Нав уч йил (2004-2007 й) экологик нав синовида ўрганилганда ўртача 18,1 ц/га ҳосил олинган. Энг юқори хосил 2006 йилда гектаридан 21,7 центнер дон ҳосили олинган. 1000 дона уруғ вазни ўртача 75-80 грамм.\nКасалликка чидамлилиги: Чидамли.Об-хаво иқлим шароитга чидамлилиги: эрта баҳорги аёзларга чидамли.Экиш: Мақбул муддатларда гектарига 800-850 минг туп кўчат қалинлигида экилади.\nКузги ясмиқнинг “Сарбон” нави. Нав Суғориладиган ерларда ғалла ва дуккакли ўсимликлар илмий тадқиқот институтида Халқаро ИКАРДА илмий ташкилотининг Flip Р-1005 L коллекция намунасидан кўп марта якка танлаш йўли билан яратилган. 2017 йилдан Давлат Реестрига киритилган.\nНав муаллифлари: М.Маннопова, З.Яқубов, С.Ашитош. Умумий таснифи: Ўсимлик бўйи 48-53 см, пояси тик ўсувчи, сершох, туксиз, ётиб қолишга мойил, барглари майда, чўзиқ, тухумсимон шаклда. Мураккаб баргли бўлиб барг бандида 5-7 та баргчалар бўлади. Барг учи жингалакли. Гули тўпгулли 2-3 та гул шингилдан иборат. Гуллари ўртача йирикликда, тожибаргларининг ранги оқ ҳаворангли. Эртапишар.Тур хили: (Lens esculenta Moench)Дуккак шакли: Дуккаклари ромб шаклда, туксиз дуккак, чатнашга мойил, хар бир дуккакда 2-3 дона уруғ жойлашган.\nДон шакли: Дони ясси шаклли, линзасимон, ранги қаймоқ рангли, дон сирти силлиқ. доннинг катталиги 8-9 мм ни ташкил этади.\nХосилдорлик: Нав кичик майдонларда, юқори агрофон қўлланганда ҳосил бериш имконияти 27 ц/га ташкил этади. Нав уч йил (2004-2007 й) экологик нав синовида ўрганилганда ўртача 19,3 ц/га хосил олинган. Энг юқори хосил 2006 йилда гектаридан 23,6 центнер дон хосили олинган. 1000 дона уруғ вазни ўртача 80-85 грамм. Касалликка чидамлилиги: Чидамли.Об-хаво иқлим шароитга чидамлилиги: баҳорги аёзларга чидамли.Экиш: Мақбул муддатларда гектарига 800-850 минг туп кўчат қалинлигида экилади.\nҲозирги кунда тобора ўсиб бораѐтган аҳолини озиқ-овқат маҳсулотларига бўлган талабини қондириш устида олимлар доимо изланишдалар. Ҳар бир ҳудуд тупроқ – иқлим шароитини ҳисобга олиб бир мавсумда ўсимликшунослик маҳсулотларини кўпайтириш имкониятлари аниқланмоқда. Озиқ-овқат маҳсулотига талаб янада ортмоқда. Бу муаммони ҳал қилишда муҳим эътибор ўсимлик оқсили билан таъминланишига аҳамият берилмоқда. Ўзбекистон Республикаси Вазирлар Маҳкамасининг 2011 йил 30 декабрдаги 01-03/1-769- сонли йиғилиш баѐни қарорига асосан 2012 йилда cоя ўсимлигини экиш учун 10 минг гектар асосий экин майдони ажратилди. Ушбу қарор дуккакли ўсимликлардан олинаѐтган маҳсулотлар республикада ҳалқ ҳўжалигининг барча соҳаларида фойдаланиѐтганини кўрсатмоқда. Биргина шу қарорнинг ўзи бизда дуккакли дон экинларига эътибор ошаѐтганлигидан дарак бермоқда. Ясмиқ дуккакли ўсимликларга хос равишда ўз илдизлари орқали ҳаводан соф азотни ўзлаштириб олади ва тупроқни экологик тоза биологик азот билан бойитади. Ўсимлик ўсув даврида ўзи учун ҳам, ўзидан кейинги ўсимлик учун ҳам маълум миқдорда азот қолдириб кетади. Демак, ясмиқ – биологик тоза экин бўлиб, тупроқ структурасини яхшилаши, биологик жараёнларнинг боришини янгилайдиган экин ҳисобланади. Дон-дуккакли ўсимликлар дон, оқсил муаммосини ҳал қилишдан ташқари тупроқ унумдорлигини ҳам оширади. Чунки анғиз ва илдиз қолдиқлари органик модда миқдорини ва тупроқдаги азот миқдорини оширади. Бу дуккакли-дон ўсимликларини биологик ҳусусияти билан боғлиқдир. Дуккакли ўсимликларни илдизида ризобиум авлодига кирадиган туганак бактериялар яшайди.


Алмазбек Атамбаев: қирғиз радиосини эшитган одам мамлакатдаги ўзгаришларни эшитиб, лол бўлиши керак\n11:47 / 08.05.2016\n«Давлат органларини танқид қилайлик, лекин бошқа давлатлар билан ўзимизни таққослаб кўриб, танқид қилса-чи?», - деди Қирғизистон президенти Алмазбек Атамбаев миллий радиостанциялардан бирининг раҳбари билан бўлган учрашувда.\nПрезидент радиокомпания раҳбариятини Радио ва алоқачилар куни билан табриклаган. Алмазбек Атамбаев радио бошқа ОАВлардан ўзининг тезкорлиги ҳамда кенг қамровлилиги билан ажралиб туришини таъкидлаб ўтган.\nДавлат раҳбари жамият маданиятининг даражасини оширишда ҳамда кучли ва фаровон давлат қуриш сабабларини тарғиб қилишда радионинг ўрни беқиёс эканлигини таъкидлаб ўтган. «Сизлардан бир илтимос – тўғрисини гапиринг ва ватанингизни севинг. Сизнинг тинглаётган ҳар бир киши сўнгги беш йил ичида Қирғизистонда амалга оширилган ишларни эшитиб, фахрланиши зарур», - деди Алмазбек Атамбаев.


Қодировнинг 21 ёшли қизи Чеченистон маданият вазирининг ўринбосари бўлди\nЧеченистон раҳбари Рамзан Қодировнинг катта қизи 21 ёшли Айшат Чеченистон республикаси маданият вазирининг биринчи ўринбосари этиб тайинланди. Бу ҳақда Қодировнинг ўзи кеча телеграммда маълум қилди.\n"У ёш бўлишига қарамай ўта мураккаб ва кенг қамровли, жумладан маданият соҳасидаги лойиҳаларга раҳбарлик қилишда катта тажрибага эга", - дея ёзди Чеченистон раҳбари.\n2020 йил мартида Қодиров қизини «Чечен Республикасида хизматлари учун» медали билан тақдирлади. Таъкидланишича, унга медаль "маданият ва санъатни ривожлантиришга қўшган ҳиссаси ва бенуқсон, виждонли меҳнати учун" берилди.\nАйшат Қодирова 18 ёшидан бери Firdaws модалар уйини бошқаради. Модалар уйига онаси Медина Қодирова 2009 йилда асос солган.\n2019 йилда "Открытые медиа"(“Очиқ медиа”) эълон қилган хабарда Грознийдаги ички либослар сотиладиган эротик "Lady A" бутик Айшатга тегишли бўлиши мумкинлиги айтилади. Дўкон Россиянинг айрим қонунларини бузган ҳолда ишлайди, яъни чек берилмайди, маҳсулотлар этикеткасиз сотилади ва ишончли юридик шахсга эга эмас.\nҚодировнинг ўн нафар фарзанди - 4 ўғил ва 6 нафар қизи бор. ОАВ бир неча бор Қодировнинг кўплаб қариндошлари нуфузли давлат вазифаларида ишлаши ҳақида ёзган эди, аммо шу кунга қадар унинг бирорта ҳам фарзанди республика раҳбариятидаги лавозимларни эгалламаган эди. 2018 йилда "Би-би-си Рус хизмати" юзлаб нуфузли амалдорларнинг 30 фоизи Чеченистон раҳбарининг қариндошлари эканлигини ҳисоблаб чиққан эди.\n2020 йил июлида АҚШ давлат департаменти Рамзан Қодировга нисбатан судсиз қатллар ва инсон ҳуқуқларининг бузилишлари боис янги санкцияларни жорий қилди. Санкциялар Чеченистон раҳбарининг рафиқаси Медина Қодирова ва унинг қизлари Айшат ва Карина (Хадижат)га ҳам таалуқли эди.\nСанкцияларга кўра, уларнинг АҚШга кириш ва амалий мулоқотлар, шуниндек Қўшма Штатлардаги активларининг музлатилиши кўзда тутилган. Аввалроқ, Қодировга нисбатан иқтисодий санкциялар жорий қилинган эди.\nАмерика ташқи сиёсат маҳкамасининг қарорига изоҳ берган Қодиров, рафиқаси ва қизлари АҚШ ва Европадаги манфаатларидан, агар мавжуд бўлса, воз кечишга тайёрликларини айтган эди.


Жамбулдаги автоҳалокатда жабрланганлар Ўзбекистонга олиб келинди\nЎзбекистон 11:47 / 21.04.2019 26396\n20 апрель куни Қозоғистоннинг Жамбул вилояти Қордай тумани ҳудудида «Чимкент-Олмаота» трассасининг 181-километрида автобус иштирокида юз берган йўл-транспорт ҳодисасида жабрланган 9 нафар ўзбекистонлик Ўзбекистонга етказилди. Бу ҳақда Ўзбекистон Ташқи ишлар вазирлиги вакилига асосланган ҳолда «РИА Новости» хабар қилган.\nҚозоғистон ички ишлар вазирлиги матбуот хизмати маълумотларига кўра, автоҳалокатда 11 киши, жумладан 3 нафар ўзбекистонлик ва 8 нафар қозоғистонлик ҳалок бўлган, 39 киши жароҳат олган.\n«Турли даражадаги тан жароҳатлари олган 9 нафар ўзбекистонлик реанимобилларда Қозоғистондан Бишкекка олиб чиқилган, у ердан эса бугун эрталаб фавқулодда вазиятлар вазирлигининг махсус борти билан Тошкентга етказилган», дея хабар қилган манба. Унинг таъкидлашича, 2 нафар ўзбекистонлик шифокорлар кўригидан кейин яқинлари ҳамроҳлигида Олмаотага йўл олган, яна бир жабрланувчи маҳаллий шифохонада қолмоқда.\nЎзбекистон ТИВ маълумотларига кўра, ҳалок бўлган 3 нафар ўзбекистонликнинг жасади Қордайдаги ўликхонада қолмоқда. «Амалдаги тартибларга кўра, шахсни аниқлаш жараёни ўтказилгандан сўнг Қозоғистон томони ҳалок бўлганлар жасадларини Қозоғистон-Ўзбекистон чегарасига етказишни таъминлайди», дейилган хабарда.\nЭслатиб ўтамиз, Ўзбекистон Президенти Шавкат Мирзиёев автоҳалокатда жабрланганларга ва жасадларни ватанга қайтаришда ёрдам кўрсатиш бўйича ҳукумат комиссиясини тузиш топшириғини берган.


«Миллий тикланиш» партиясы ўәкиллери москвалы художникке керамика ыдысларын топлаўға жәрдемлеспекте » KarInform\n«Миллий тикланиш» партиясы ўәкиллери москвалы художникке керамика ыдысларын топлаўға жәрдемлеспекте\nХабарыңыз бар, Москва қаласынан келген талантлы, белгили художник Ольга Шурыгина керамика ыдыслар жәрдеминде Арал теңизиниң сағымын жаратыў ушын тарелкалар кереклигин мәлим етип, халқымызға мүрәжат еткен еди.\nХудожникке бундай ийгиликли исте жәрдем бериў мақсетинде Өзбекстан «Миллий тикланиш» демократиялық партиясы Нөкис қалалық Кеңеси басламасы менен партия белсендилери, қоллап-қуўатлаўшылар тәрепинен жойбарға үлес қосыў мақсетинде 147 тарелка жыйналды. Бул ҳаққында партияның қалалық Кеңеси баслығы, белгили өнермент Айзада Нурымбетова хабар берди.\nКерамика ыдысларын топлаў ҳәм художнике жеткерип бериўдей усындай жумысларда Халық депутатлары Нөкис қалалық Кеңеси депутаты В.Каленова ҳәм Нөкис қалалық Халық билимлендириў бөлимине қараслы 31-санлы қәнигелестирилген улыўма билим бериў мектеби жақыннан жәрдем берди.\nБул акция нәтийжесинде Арал теңизиниң керамика ыдысларынан сағымы жаратылып, бул болса Арал теңизине дүнья мәмлекетлеринен келетуғын туристлердиң санының артыўына ҳәм туризмниң раўажланыўы ушын хызмет етеди.\nЕслетип өтемиз, художнике өз шығармасын толық питкериўи ушын 2 мың дана тарелка керек болады.\n«Қосбулақ» мәкан пуқаралар жыйынында қандай м ...


Рақибини 1-раундда нокаут қилган Ботир Аҳмедов: «Жангни ҳакамлар қароригача олиб бормасликка ҳаракат қилдим, уларга ишончим қолмаган» - Zamin.uz\nФото: Twitter / @BoxingJunkie\nЎзбекистонда туғилган боксчи Ботир Аҳмедов (8-1, 7 КО) филиппинлик боксчи Рей Пересга (24-12, 8 КО) қарши кечган жангидаги ғалабадан кейин ўз фикрлари билан ўртоқлашди.\n«Узоқ муддатли танаффусдан кейин яна катта рингга қайтганимдан хурсандман. Рақиб жуда тажрибали эди, у менинг жангларимни ўрганган ва яхши тайёргарлик кўрган. Бундай танаффусдан кейин бироз ритмни йўқотгандим, бироқ уни тутишим учун бир дақиқа кифоя қилди. Жангнинг режаси — иложи борича кўпроқ раунд жанг қилиш эди, аммо у бор-йўғи бир неча дақиқа кечди. Илк дақиқалардан кучли зарбаларимни мўлжалга аниқ йўналтирдим, сабаби мағлубиятимдан кейин ҳакамлар гуруҳига бўлган ишончимни йўқотганман. Жангни ҳакамлар қарорига қадар олиб бормаслик учун, мен ўз салоҳиятимни кучайтирдим.\nАмалга оширилган бу иш учун жамоамга раҳмат айтаман. Улар мени ҳар куни янада кучли қилиб бормоқда, эндиги мақсад — Жаҳон чемпионлиги. Ҳозирда Марио Барриосга қарши реванш борасида музокаралар кетяпти», — дейди Аҳмедов.\nЭслатиб ўтамиз, Ботир Рей Пересни биринчи раунддаёқ нокаутга учратди. Айни дамда Аҳмедов супер енгил вазн (63,5 кг) тоифасида WBA Regular камари соҳиби Марио Барриосга қарши реванш борасида келишув имзоланишини кутмоқда.\nМаълумот учун, Аҳмедов 1990 йил 20 декабрда Ўзбекистонда туғилган. У 2010 йилларда Украина ва Туркия бокс терма жамоалари шарафини ҳимоя қилган. 2017 йилдан эътиборан эса профессионал боксда фаолият олиб бормоқда. Боксчи учта давлат — Россия, Украина, Туркия фуқаролигига эга.\nАҳмедов 2016 йил Риода ўтган Олимпиада ўйинларида -64 кг вазн тоифасида Туркия номидан қатнашган ва чорак финал баҳсида германиялик Артём Арутюнянга мағлуб бўлган. Эслатиб ўтамиз, ушбу вазн тоифасида олтин медал финалда озарбайжонлик Лоренцо Сотомаёрни мағлуб этган, ўзбекистонлик Фазлиддин Ғоибназаровга насиб этганди.\nТаъкидлаш керак, Ботир Аҳмедов ҳаракат қилаётган профессионал бокснинг супер енгил вазн тоифасида ўзбекистонлик яна икки боксчи бор. Булар — Шаҳрам Ғиёсов ва Шоҳжаҳон Эргашев. WBA рейтингида ушбу боксчилар кетма-кетликда жойлашган: Ботир Аҳмедов — 5-ўринда, Шаҳрам Ғиёсов — 6-ўринда, Шоҳжаҳон Эргашев эса 7-поғонадан ўрин олган. “Замин” янгиликларини “Facebook”да кузатиб боринг\n16-06-2019, 12:03, Спорт\nЎзбекистонлик яна бир боксчи профессионал рингда ғалабали серия қайд этмоқда (фото, видео)\n19-05-2019, 10:55, Спорт\nШаҳрам Ғиёсов мексикалик рақибини нокаутга учратди (фото)\n24-02-2019, 10:29, Спорт\nФьюри Уайлдердан чемпионлик камарини тортиб ололмади (фото)\n2-12-2018, 15:10, Спорт\n29-10-2017, 10:13, Спорт


Америкалик ота ўғлини ўғирлаб кетаётган жиноятчига ўқ узди\nАмерикалик ота ўғлини ўғирлаб кетаётган жиноятчига...\n25.04.2019 11:54 0 2091\nАмериканинг Флорида штати, Лантана шаҳрида жиноятчи автомобил ва унинг ичидаги 6 ёшли болани ўғирлаб кетишга уринди.\nҲайдовчи дўстлари билан ҳайрлашиш учун машинадан тушади. Бу вақтда автомобил ичида олти ёшли ўғли қолган эди. Жиноятчи вақтдан фойдаланиб машинага тезда ўтиради ва ҳайдаб кетади. Бола автомобил ичида қолган эди.\nОта зудлик билан дўстлари ёрдамида таъқиб қилишга тушади. Саккиз километрдан сўнг ўғри йўл-транспорт ҳалокатига учрайди, аммо шикастланган машина билан қочишда давом этади. Америкалик ота дўстининг автомобилида жиноятчига етиб олгач, шахсий қуролидан бир неча бор унга ўқ узади.\nЎғри оғир аҳволда касалхонага тушган. Маълум бўлишича, у 3 йиллик қамоқ жазосидан сўнг феврал ойида озодликка чиққан эди. Қамалишига эса қария инсонга ҳужум қилиш ва қурол ишлатиш йўли билан автомобил ўғирлаш жинояти сабаб бўлган.\nўғрилик Америка босқинчилик жинояти


04:00Olamsport: Беш нафар боксчимиз финалда, қолганларда эса бронза, Шахбокс ҳақида биласизми? ва бошқа хабарлар 0 03:14Расмий хабар: АПЛнинг барча 6 клуби Суперлигадан чиқиб кетди 22 02:13АПЛ. "Челси" ўз майдонида "Брайтон"ни юта олмади 12 01:35Спортчилар ижтимоий тармоқларда 0 01:25Бундеслига. "Бавария"да ғалаба ва бошқа натижалар 3 00:50ОЧЛ-2021. "Шаржа" "Пахтакор"ни йирик ҳисобда таслим қилди 871 00:33"Сассуоло" бош мураббийи: "Милан"га қарши ўйнашни истамаймиз" 6 00:23Исломбек Исмоилов: "Ака-укалар дербиси? Биз таркибда энг фаол бўлган футболчиларни майдонга туширамиз" 8 00:14Тундаги иккинчи BREAKING! Аньелли "Ювентус" президентлигидан кетди 30 00:0848 соатлик турнир! Суперлига бекор қилинишга яқин 15 00:00BREAKING! Эд Вудворд "Манчестер Юнайтед"дан кетди 14 23:55ОЧЛ. "Персеполис" Ҳиндистон жамоасини қийинчилик билан мағлуб этди 5 23:48Тимур Турдиев "Биринчи бўлимда йигитларда қандайдир қўрқув ҳисси бор эди" 2 23:30"Челси" Суперлигадан чиқмоқчи 20 23:05АПЛ. "Челси" - "Брайтон". Асосий таркиблар маълум! 10\nОЧЛ-2021. "Шаржа" "Пахтакор"ни йирик ҳисобда таслим қилди 871\nОЧЛ. "Персеполис" Ҳиндистон жамоасини қийинчилик билан мағлуб этди 5\n"Шабаб Ал Аҳли" устози: "Машарипов АГМК билан ўйинга тўлиқ тайёр" 25


АҚШ ва Жанубий Корея ҳарбий машқлари бошланди\nСариқ денгиз соҳилларида АҚШ ва Жанубий Кореянинг тўрт кунлик қўшма ҳарбий машғулотлари бошланди.\nШимолий Корея ҳарбийларининг Жанубий Кореяга тегишли оролга уюштирган ҳужуми оқибатида икки ҳарбий ва икки нафар тинч аҳоли вакили нобуд бўлганидан сўнг бошланган ҳарбий машғулотларда АҚШнинг ҳарбий самолёт ташувчиси бўлган қудратли “Жорж Вашингтон” кемаси ҳам қатнашаётгани айтилмоқда.\nПхенян расмийлари бу машғулотларни “провокация”, деб атади ва унинг “кутилмаган оқибатларидан” огоҳлантирди. АҚШ томони эса, аксинча, бу амалиётлар мудофаага қаратилган ҳарбий машғулотлар эканини таъкидлади.\nАйни пайтда баъзи ахборот агентликлари Ёнпёнг ороли аҳолиси хавфсиз жойларга кўчирилаётганини хабар қилмоқда. Хабарларга кўра, бунга Шимолий Корея ракета ташувчиларининг орол томонга қарата ҳужумга шай қилиб қўйилгани сабаб бўлган.\nЎтган ҳафтада бу ҳудуд Шимолий Корея ҳарбийлари томонидан ўққа тутилиши оқибатида 4 киши қурбон бўлган эди.


ТИНЧ ВА ОСОЙИШТА ДИЁРИМ — Zamaxshariy.uz\nТИНЧ ВА ОСОЙИШТА ДИЁРИМ\n8 августа, 2017 admin Без рубрики\nИстиқлолнинг дастлабки кунларидан бошлаб жамиятда барқарорликни таъминлаш, фуқароларнинг тинчлигини ва осойишталигини асраш ҳал қилувчи вазифалардан бирига айланди.\nШу кунларда юртимизда тинчлик, осойишталик ва озодлик мадҳи тобора юксак пардаларда тараннум этилмоқда.\nМана шундай сурурли кунлар истиқболга ишончни янада мустаҳкамлаб, буюк манзиллар сари дадил одимлашга ундаётгани билан тарих зарварақларида миллий ўзига хослигимизнинг асосий белгиси сифатида ёрқин саҳифалар очмоқда.\nҲар қайси инсон, миллати, тили ва динидан қатъий назар, бу дунёга бахтли яшаш учун келади. Бу саодатга тинч, хотиржам ва осойишта ҳаёт орқали эришиш мумкин. Зеро, инсон бахти ва иқболи учун зарур моддий ва маънавий неъматларнинг асоси тинчликдир. Юрти тинч, кўнгли хотиржам халққа тўй ва тантаналар ярашади, аҳиллик ва тотувлик, қут-барака ҳамдам бўлади.\nМамлакатимиз дунёнинг энг тараққий этган давлатлари қаторида бўлиши ҳам, халқимизнинг ҳеч кимдан кам бўлмаган ҳаёт фаровонлигига эришиши ҳам бизга, бизнинг қандай ҳаракат қилишимизга боғлиқ. Юртимизнинг тинч ва осойишта бўлиши йўлида Президентимиз раҳномолигида амалга оширилган сиёсатга содиқ бўлиб, тараққиётнинг янги чўққилари сари ҳаракат қилмоғимиз лозим.\nЎз тақдиримизни ўзимиз белгилаш ҳуқуқини, эркин ва озод ҳаётни осонликча қўлга киритганимиз йўқ. Ушбу ўта мураккаб йўлда қанчадан-қанча машаққатлар, оғир синовларни бошдан кечирганимиз тарихий ҳақиқат. Президентимизнинг қатъияти, меҳнаткаш халқимизнинг мастаҳкам иродаси ва фидойилиги туфайли танлаган йўлимиздан ортга чекинмай, озод ва обод Ватан, эркин ва фаровон жамиятда муносиб яшаяпмиз.\nPrevious Post:“ЙИЛ ИМОМИ-2017” КЎРИК ТАНЛОВИНИНГ ХОРАЗМ ВИЛОЯТИ БОСҚИЧИ БЎЛИБ ЎТДИ\nNext Post:Тинчлик ва осойишталик – улуғ неъмат


Таиландда яна бир Зика вируси билан касалланиш ҳолати қайд этилди\n12:51 / 30.05.2016\nТаиланднинг шимоли-шарқида Зика вируси қайд этилган янги ҳолат аниқланди. Зика вирусини юқтирган бемор яшовчи Таиланднинг Удонтхани провинцияси ҳукуматининг хабар беришича, шу мамлакат фуқароси Тайвань аэропортига келиши биланоқ касаллик аломатлари билан ушлаб қолинган.\n"Биз вирус тарқалмаслиги устида ишлаяпмиз. Беморнинг оила аъзолари тиббиёт ходимлари назорати остида", - дея хабар берди провинциянинг соғлиқни сақлаш бошқармаси раҳбари Мит Прасаннакарн.\nЗика вирусини юқтириш ҳолати шу йилнинг ўзида учинчи марта қайд этилмоқда. Январь ойида Удонтхани провинциясидан чиққан киши Тайвань аэропортида юқори ҳарорат билан ушлаб қолинган. Лабаратория тадқиқотлари натижасига кўра, унда Зика вируси аниқланган. Кейинроқ Бангкокда яна бир шундай ҳолат қайд қилинган.\nТаиланд соғлиқни сақлаш ташкилотининг маълумотларига кўра, Зика вируси илк маротаба 2012 йилда қироллик ҳудудида аниқланган. Таиландда ҳар йили Зика безгаги қайд этилган бештача ҳолат аниқланади.\nАгар ўз вақтида шифокорга мурожаат қилинса, бу касаллик ўлим хавфини келтирмайди, аммо ҳомиладор аёлларга жиддий хавф солади. Инфекция Aedes Aegypti чивини орқали юқади. Унинг белгилари чикунгунье ва денге касалликларникига ўхшаш: юқори ҳарорат, конъюнктивит, бош оғриқлар, теридаги тошмалар, бўғим ва мушаклардаги оғриқлар.


ҚУРЪОН ТАЪЛИМИ УЧУН ҲАҚ ОЛИШ - Mehrob.uz\nМақолалар access_time28-сентябр 2021, 17:40\nПайғамбар алайҳиссалом айтдилар: “Қабр азоби уч қисм бўлади,…\nМақолалар access_time26-июль 2021, 20:24\nБисмиллаҳир Роҳманир Роҳийм Бану Исроилда Журайж исмли авлиё одам бўлган…\nҚУРЪОН ТАЪЛИМИ УЧУН ҲАҚ ОЛИШ\naccess_time21-декабр 2021, 15:52 visibility1571\nСавол: Қуръон таълим беришга ҳақ олиш мумкинми?\nЖавоб: Ҳа, мумкин. «Нисобул иҳтисоб»да бундай келган: «Захира»да қуйидагича зикр қилинган: «Қуръонни таълим беришга ҳақ олиш мумкин эмас. Чунки уни таълим бериш Аллоҳ розилиги учун қилинадиган ишдир. Аллоҳ розилиги учун қилинадиган ишга эса ҳақ олинмайди. Аммо бизнинг замонимизда ҳақ олиш жоизлигига фатво берилган. (1)\nДин ишларида дангасалик авж олгани, муаллимларга «Байтул мол»дан маош берилиши тўхтагани ва бойларнинг саховатлари камайиб кетгани учун ушбу ишга ҳақ олиш жоиз бўлади». Аммо олдингиларнинг замонларида бу ишга ҳақ олишни макруҳ кўришган. Чунки улар Аллоҳ розилиги учун қилинадиган ишларга ўта ҳарис бўлганлар».\n(1) Абу Саид Худрий розияллоҳу анҳудан ривоят қилинади: «Набий соллаллоҳу алайҳи васалламнинг саҳобаларидан бир гуруҳи сафарда кетиб борар эдилар. Улар араб маҳаллаларидан бир маҳаллага келиб тушдилар ва маҳалла аҳлидан уларни меҳмон сифатида қабул қилишларини сўрадилар. Маҳалла аҳли эса уларни меҳмон қилишдан бош тортдилар. Шу пайт ўша маҳалла бошлиғини бир нарса чақиб олди ва улар барча нарсаларни (ўзлари билган барча даъво усулларини) қилиб кўришди, аммо унга бирортаси ҳам наф бермади. Шунда улардан бири: «Анави келиб тушган карвондагиларга борсаларингизчи, шояд уларнинг бирортасида (бунга) бирор нарса бўлса, деди. Улар (саҳобалар ҳузурларига) келишиб: «Эй карвон (аҳли), бизнинг бошлиғимизни бир нарса чақиб олди. У учун барча нарсаларни қилиб кўрдик, лекин наф бемаяпди. Ичларингиздан кимдадир (бунга) бирор нарса борми. Шунда карвондагилардан (саҳоби киромлардан) бири: «Ҳа, Аллоҳга қасамки мен дам соламан, лекин биз сизлардан бизни меҳмон сифатида қабул қилишларингни сўрадик, сизлар эса бизни меҳмон қилишдан бош тортдиларинг. Шунинг учун бизга бирор хизмат ҳақи бермагунларингча мен сизларга дам солмайман», деди. Улар бир тўда қўйга келишишди. У зот (ҳалиги саҳоба) унга (беморга) туфлаб (Алҳамду лиллаҳи Роббил аламин)ни ўқий бошлади. Шунда бемор гўё кишандан ечилгандек бўлиб юриб кетди, у касалликдан халос бўлган эди. Шунда у: «Буларга келишилган хизмат ҳақларини тўлиқ беринглар», деди. Шунда (саҳобаларнинг) бири: «Буларни (Хизмат ҳақига берилган қўйларни) тақсимланглар», деди. Шунда ҳалиги дам солган (саҳоба): «Бундай қилманглар. Биз аввал Набий соллаллоҳу алайҳи васаллам ҳузурларига борайлик, ушбу бўлган ишни у зот алайҳиссаломга айтайлик ва бизларга нима ҳукм қилишларини кўрайлик», деди. Улар Расулуллоҳ соллаллоҳу алайҳи васаллам ҳузурларига келишди ва у зотга (воқеани) зикр қилишди. Шунда у зот: «Унинг (Фотиҳанинг) яхши таъсир қилувчи эканини қаердан билдинг», дедилар. Сўнгра: «Тўғри қилибсизлар, (берилган қўйларни) тақсимлаб олинглар, ўзларинг билан бирга менга ҳам бир улуш ажратинглар-а», деб кулдилар». Бухорий ривоят қилган.


ТОШПУЛАТ РАХМАТУЛЛАЕВ СОГДИАНА: Иймони бут одам коррупцияга қўл урмайди\nСамарқандда вилоят божхона бошқармаси ташаббуси билан «Иймон бут бўлса – коррупцияга ўрин йўқ» шиори остида маънавий-маърифий тадбир ўтказилди. Унда вилоят прокуратураси, вилоят божхона бошқармаси раҳбарияти, Олий ҳарбий божхона институти курсантлари, янги ишга қабул қилинган ёш божхона ходимлари, уларнинг ота-оналари ва яқинлари ҳамда ОАВлари вакиллари иштирок этишди.\nВилоят божхона бошқармаси бошлиғининг биринчи ўринбосари Ш.Салиховнинг таъкидлашича, тадбирни ўтказишдан мақсад мамлакатимизда коррупцияга қарши курашиш бўйича давлат сиёсатини қўллаб-қувватлаш, божхона тизимида коррупциянинг олдини олиш, ходимлар ўртасида соғлом муҳитни яратиш ва ёш ходимларнинг маънавий салоҳиятини оширишдан иборат.\nБугунги кунда мамлакатимизда коррупцияга қарши курашиш давлат сиёсатининг энг устувор йўналишларидан бири ҳисобланади. Давлатимиз раҳбари Ш.Мирзиёев жуда кўплаб маъруза ва чиқишларида лоқайдлик, бепарволик, порахўрлик, коррупция, сохтакорлик, мансаб ваколатни суиистеъмол қилишга қарши кураш бутун жамиятнинг мақсадига айланиши кераклиги тўғрисида сўз юритиб, булар ҳуқуқни муҳофаза қилиш органлари олдида турган асосий вазифалардан бири эканлигини таъкидлаб келмоқда. Жамият тараққиёти кушандаси бўлган ушбу иллатга қарши самарали курашишга жиддий эътибор қаратилмоқда.\nКоррупцияга қарши курашиш йўлида вилоят божхона бошқармаси томонидан олиб борилаётган амалий ишлар ҳақида тадбир иштирокчиларига бошқарма ходими А.Қиличов сўзлаб берди. Унинг уқтиришичп, божхона тизимида шаффофликни таъминлаш механизмини ташкил этиш, божхона хизмати органларини ҳалол, юқори малакали ходимлар билан тўлдириш, соҳада суиистеъмолчилик ҳолатларига барҳам бериш мақсадида ҳар бир ходимнинг иш кўрсаткичларини баҳолайдиган рейтинг тизими жорий этилди. Бундан ташқари, тадбиркорлар ва жисмоний шахслар иқтисодий манфаатларини ҳимоя қилиш мақсадида вилоят божхона бошқармасида 233-63-00 рақамли “Ишонч телефони” фаолият олиб бормоқда.\nШунингдек, “Коррупцияга қарши курашиш тўғрисида”ги Қонуннинг “Коррупция соҳасидаги тадқиқотлар” деб номланган 30-моддасига асосан ходимлар ўртасида социологик сўровлар ўтказилиб келинмоқда. Ўтказилган сўровлар таҳлил қилиниб, аниқланган камчиликларни бартараф этиш ҳамда берилган таклифларни ўрганиб чиқиш мақсадида ДБҚга ва бошқа мутасадди ташкилотларга маълумотлар тақдим этилган.\nТизимда коррупцияни олдини олиш мақсадида Вазирлар Маҳкамаси қарорига кўра ходимларга уй-жой ва кўп қаватли уй сотиб олиш учун сотиб олинадиган уй-жой қийматининг 75 фоизидан ошмайдиган ипотека кредитлари берилиши назарда тутилган. Бундан ташқари, ҳозирда божхона ходимининг ўртача иш ҳақи миқдори 3 млн сўмдан ошган. Бу эса 2012 йилга нисбатан 4,5 баробарга кўп демакдир. Келгусида ҳукуматимиз божхона органи ходимларини ойлик маошини янада оширишни кўзда тутган. Шунингдек, бошқа вилоятлардан Самарқандга келиб хизмат қилаётган ходимларга 22 та хизмат уйлари ажратилган.\nТадбирда вилоят прокуратураси уюшган жиноятчилик ва коррупцияга қарши кураш бўлими алоҳида муҳим ишлари бўйича катта терговчиси Ж.Рашидов маъруза қилди. Унинг сўзларига қараганда, вилоят прокуратураси томонидан 2018 йилнинг ўтган даврида коррупцион жиноятларни фош этиш борасида 93та жиноят ишлари қўзғатилган. Шундан 125 нафар мансабдор шахсларнинг жиноий жавобгарлик масаласи ҳал этилган. Жинояти фош этилган мансабдор шахсларнинг 3 нафари вилоят ва 122 нафари туман-шаҳар миқёсидаги идоралар, корхона ташкилот ва муассасаларда раҳбар лавозимларида фаолият кўрсатганлардир. Уларнинг жиноятлари мамлакатимиз тараққиётига жиддий тўсиқ бўлиб, иқтисодиётга жами 5,8 млрд сўм миқдорида моддий зарар етказган.\nТадбир якунида муҳокама қилинган мавзуга оид Давлат Божхона қўмитаси томонидан тайёрланган махсус фильм ҳамда Самарқанд вилоят мусиқали ва драма театри ижодкорлари томонидан саҳналаштирилган И.Султоннинг қаламига мансуб “Иймон” спектакли намойиш этилди.\nТадбирдан кейин ота-оналар фикри билан қизиқдик. Божхона ходими Юсупов Санжарбекнинг онаси Малика Чоршанбаева шундай деди: “Бугунги ўтказилган тадбир биз ота-оналар учун ибрат бўлди. Ҳукуматимиз божхоначилар учун яратиб бераётган шарт-шароитлар, уларни ижтимоий ва моддий жиҳатдан қўллаб-қувватлаётганидан хурсанд бўлдик. Намойиш этилган видеофильмда таъмагирлик қилган собиқ божхона ходимларининг тақдири аянчли якун топганидан тўғри хулоса чиқардик. Шу билан бирга “Иймон” спектаклини томоша қилдик. Асарда оиладаги поклик, жамиятда имон ва эътиқоднинг бутлиги, касбга садоқат, жиноятчиликка қарши курашиш ғояларини ўзида мужассам этганлиги барча учун катта тарбия аҳамиятга эга. Тадбир яна бир марта ота-оналар фарзандлар тақдирига бефарқ бўлмаслиги қанчалик муҳимлигини кўрсатди.\nАвтор: Тошпулат Рахматуллаев на 13:28


“Маҳмудхўжа Беҳбудий” – Самарқандда - zarnews.uz\nСамарқанд шаҳридаги “Шарқ юлдузи” кинотеатрида “Маҳмудхўжа Беҳбудий” бадиий фильми жамоатчиликка намойиш этилди.\n“Ўзбеккино” миллий агентлиги буюртмасига кўра суратга олинган мазкур фильмда буюк маърифатпарвар аждодимиз, жадидчилик ҳаракати намоёндаси Маҳмудхўжа Беҳбудийнинг ҳаёти, имлий-ижодий фаолияти ҳақида ҳикоя қилинган. Фильм даврнинг ҳақиқий воқеаларига асосланган бўлиб, ХIХ аср охиридан ХХ асрнинг 20-йилларигача бўлган даврни ўз ичига олади.\n– Бу йил юртимизда маърифатпарвар бобомиз Маҳмудхўжа Беҳбудий таваллудининг 145 йиллиги кенг нишонланмоқда – дейди республика кинопрокат маркази Самарқанд вилояти бўлими раҳбари Ф.Розиқов. – Мазкур фильм юртимиз киноижодкорларининг ушбу санага туҳфаси бўлди. Бугун ушбу кинони самарқандлик ижодкорлар, жамоатчилик вакиллари учун намойиш этдик. Томошабинлар орасида Маҳмудхўжа Беҳбудийнинг авлодлари ҳам борлиги барчамизга фахр-ифтихор бағишлади. Бугундан бошлаб ушбу фильм вилоятимиздаги кинотеатрларда намойиш этилмоқда.\nРежиссёр Бақо Содиқов томонидан суратга олинган фильмда Маҳмудхўжа Беҳбудий ролини Ўзбекистонда хизмат кўрсатган артист Фахриддин Шамсиматов ижро этган. Шунингдек, юртимизнинг таниқли театр ва кино актёрлари томонидан турли қаҳрамонлар образлари талқин этилган.\nТеглар: Маҳмудхўжа Беҳбудий\n“Ҳозирги ҳолимизға давом этсак, дин ва дунёга зиллат мискинатдан бошқа насибамиз бўлмайдур”\nБеҳбудий ўз даврида ўзбек тилини давлат тили сифатида тан олиниши учун курашганмиди?\nБеҳбудий дейдилар: "Дунёда турмоқ учун дунёвий фан ва илм лозимдур"\nБир гуруҳ журналистлар Шароф Бошбеков хонадонида бўлди\nАҚШ қатор давлатлар амалдорларга янги санкциялар жорий қилмоқчи\nЖомбойда “Инсон қадри учун” бошқача бўлди


Президент фармони билан янги агентлик тузилди | Qalampir.uz\nПрезидент фармони билан янги агентлик тузилди\nЖамият\t24 Июль 13:00 17539\nЎзбекистон Республикаси Президенти “Алкоголь ва тамаки маҳсулотларини ишлаб чиқариш ва уларнинг айланмасини тартибга солиш соҳасида бошқарув тизимини такомиллаштириш тўғрисида”ги фармонни имзолади.\n• истеъмол ва техник этил спирти, алкоголь ва тамаки маҳсулотлари ишлаб чиқариш ва реализация қилиш, виночилик соҳасида ягона давлат сиёсатини юритиш, шунингдек соҳани ривожлантиришга йўналтирилган комплекс дастурларни амалга ошириш;\n• виночилик хом ашё базасини мустаҳкамлашга ва саноатбоп токзорлар плантацияларини кенгайтиришга, виночилик корхоналарини комплекс модернизациялашга, замонавий ресурс тежовчи технологияларни жорий этишга ҳамда виночилик соҳасида юқори малакали мутахассисларни тайёрлашга кўмаклашиш;\n• маҳаллий вино тайёрловчиларнинг халқаро миқёсда рақобатбардошлиги ва экспорт салоҳиятини ошириш, шунингдек соҳага инвестицияларни жалб этишда узум етиштирувчилар ва вино тайёрловчиларни қўллаб-қувватлаш;\n• ўзбек виноларининг миллий брендини яратиш ва уни жаҳон бозорларида кенг тарғиб қилиш тадбирларини амалга ошириш;\n• истеъмол ва техник этил спирти, алкоголь ва тамаки маҳсулотларини ишлаб чиқариш ҳамда уларнинг айланмаси ҳажмларини, шу жумладан замонавий ахборот тизимларини жорий этиш ва ривожлантириш орқали мониторинг қилиш;\n• истеъмол ва техник этил спирти, алкоголь ва тамаки маҳсулотларини ишлаб чиқаришда техник ва технологик нормаларга риоя этилиши ҳамда сақланиш сифатини, шу жумладан уларни ишлаб чиқаришда қўлланиладиган хомашё ва ёрдамчи материаллар сифатини назорат қилиш.\n• алкоголь маҳсулотларининг улгуржи савдоси бўйича фаолиятни лицензиялаш;\n• истеъмол ва техник этил спирти, алкоголь ва тамаки маҳсулотларини ишлаб чиқариш ҳамда алкоголь маҳсулотларининг улгуржи савдоси бўйича фаолиятни амалга оширувчилар томонидан лицензия талабларига риоя этилишини назорат қилиш;\n• алкоголь ва бошқа маҳсулотларни ишлаб чиқариш учун корхоналар ўртасида истеъмол этил спиртини белгиланган тартибда тақсимлаш бўйича ваколатли давлат органи этиб белгилансин.\n• узумнинг хўраки ва кишмишбоп навлари плантацияларини кенгайтириш, узумчиликни жадал ривожлантиришга йўналтирилган комплекс мақсадли дастурларни ишлаб чиқиш ва амалга ошириш;\n• узумчилик корхоналарини комплекс модернизациялашга кўмаклашиш ва қўллаб-қувватлаш, экспорт салоҳиятини ошириш;\n• хорижий ва маҳаллий таълим муассасалари, илмий-тадқиқот институтлари ва тармоқнинг етакчи ишлаб чиқарувчилари билан ҳамкорлик қилиш орқали узумчилик соҳасида юқори малакали мутахассисларни тайёрлашга кўмаклашиш;\n• Ўзбекистон Республикаси Ер ресурслари, геодезия, картография ва давлат кадастри давлат қўмитаси билан биргаликда узум плантацияларининг электрон реестрини юритиш.\n• хўраки ва кишмишбоп узум плантацияларида томчилатиб суғориш технологиясини жорий этиш;\n• хўраки ва кишмишбоп узум токзорларида ирригация тадбирларини ўтказиш, жумладан сув етказиб бериш, артезиан қудуқлар, қувурлар ва резервуарлар барпо этиш, сув етказиб бериш учун насос станциялари қуриш, сув сақлаш учун сиғимлар сотиб олиш.\n• меҳмонхоналарда, савдо ва умумий овқатланиш корхоналари савдо залининг ички қисмида ҳамда маҳсулотларни намойиш ва дегустация қилиш жойларида;\n• ахборот маҳсулотининг ёшга оид таснифини кўрсатган ҳолда ишлаб чиқарувчи ва савдо корхоналарининг расмий веб-сайтларида;\n• темир йўл ва ҳаво транспорти воситаларида;\n• оммавий ахборот воситаларида маҳаллий вақт билан соат 23:00 дан 07:00 гача намойиш қилинишига.\nТошкент шаҳри, 2020 йил 23 июль\nалкоголь Шавкатт Мирзиёев виночилик таъмаки\n22 Октябрь 18:27 44504\n22 Октябрь 14:20 28738\n22 Октябрь 22:25 23903


O‘zLiDeP сайёр қабули: партия фаоли кўмагида Хонободда хусусий МТМ қуриб берилади | O'zLiDeP\nO‘zLiDeP: Коррупция устидан ғалаба қозониш мумкин ва зарур\nO‘zLiDeP сайёр қабули: партия фаоли кўмагида Хонободда хусусий МТМ қуриб берилади\nO‘zLiDeP Фарғона вилоят Кенгаши Қува туманидаги Хонобод қишлоғида сайёр қабул ташкил этди.\nУнда тумандаги 4 та сектор вакиллари, халқ депутатлари вилоят, туман кенгашидаги партия депутатлик гуруҳи аъзолари ҳамда кенг жамоатчилик вакиллари иштирок этди.\nШу ҳудудда яшовчи Роҳила Расулова чорвачиликни бошлаш нияти борлигини айтиб, мутасаддилардан имтиёзли кредит олишда амалий ёрдам сўради. Унинг мурожаати шу ернинг ўзида ўрганилиб, фуқарога “Халқ банк” туман филиали томонидан 7 миллион сўм миқдорида имтиёзли кредит ажратилди.\nШунингдек, қабул давомида аҳоли томонидан бир неча йиллардан буён қишлоқда қаровсиз қолган эски бинони ёш болалар учун шинам ва кўркам боғчага айлантириш таклифи ўртага ташланди.\nУшбу мурожаатни хусусий тадбиркор Иззатилло Мўминов ўз зиммасига олиб, хусусий мактабгача таълим муассасасини қуриб фойдаланишга топширмоқчи эканини маълум қилди. Мутасаддилар шу ернинг ўзида мазкур бинони ажратиб бердилар.\n–Агар қишлоқда хусусий мактабгача таълим муассасаси қуриб битказилса энг аввало, ёш авлод камоли учун катта ҳисса қўшган бўламиз, – дейди туман мактабгача таълим бўлими мудираси Наргизахон Мўйдинова. – Бундан ташқари, бу ердаги қанчадан қанча ишсиз ёшлар, аёллар иш билан таъминланиб, оилавий шароити янада яхшиланади.\nСайёр қабул давомида фуқаролар ўз мурожаатларига жавоб оларкан қишлоқнинг муаммолари ечилишига катта ишонч билдиришди.\nАкбар Якубов, Жиззах вилояти2018-05-17 16:41:48\nСайёр қабул давомида фуқароларимиз ўзларининг ечимини топаолмаётган муаммоларига ижобий натижаларга эришмоқдалар\nМелибоева Маъмура Толиповна Жиззах шаҳар Кенгаши ижрочи котиби2018-05-17 14:47:01\nБола 70% билимини 5 ёшгача олади. Биз ота-оналар мана шу билимни олишлари учун фарзандларимизни шарт-шароитлар яратиб мана шундай МТМларига ўз фарзандларимизнинг тарбиясини ишониб топширишимиз мумкин. Барча худудларимизда манашундай намунали МТМлар кўпайишига тилакдошман.\nQ.Eshqorayeva-Navoiy viloyati Uchquduq tuman ijrochi kotib2018-05-16 22:48:51\nBola boshlang'ich tayanch ta'limni MTMda oladi. MTM lar qancha ko'p va sifatli bulsa bu ayni muddao\nЖасур Рустамов (Навоий шаҳар бўлими ижрочи котиби)2018-05-16 18:00:21\nШундай тадбиркорлар кўпайиб мамлакатимиз гуллаб яшнайверсин\nЖасур Рустамов (Навоий шаҳар бўлими ижрочи котиби)2018-05-16 17:59:30\nЖуда зўр янгилик.\nУсто Азиз Зайниддинов корхонаси ,Хатирчи тумани партия фаоли2018-05-16 17:35:16\nO‘zLiDeP Хатирчи туман бўлими томонидан Богишамол мфйдаги Саховат маданият ва дам олиш масканида ўтказилган Сайёр қабулда Навоий вилоят Микрокредит банкдан 100млн сум кредитни хамда Махалла хайрия жамгармасига ясаб берилган мебелларни қарийиб 7 млн сумни оломаётганлигим буйича қилган мурожаатим юзасидан партия ва туман кенгаши депутати Қ.Шопўлатовнинг кумаги билан мазкур муаммо хал булди .Бунинг учун Партияга ва депутатимиз Қосимжон Шопўлатовга ўз миннатдорчилигимни билдираман\nШоира Эшбоева, Навоий вилоят Кенгаши2018-05-16 17:16:38\nСайёр қабуллар ўтказиш орқали юртдошларимизни қийнаётган муаммолар ҳал қилинмоқда. Сайёр қабулларда қанча кўп муаммоларни ҳал қилсак бу келгуси фаолиятимизда партиямиз мавқеини янада оширади.\nИззатилло Мўминовга ўхшаган тадбиркорларимиз кўпайсин


Курганда Ўзбекистон фуқароси қўлга олинди\n26 май 2022, Тошкент вақти: 09:06\nРоссиянинг Курган вилоятида 10 йилдан буён ўз юртида қидирувда бўлган Ўзбекистон фуқароси қўлга олинди.\nИНТЕРФАКС-УРАЛ ахборот агентлиги тарқатган хабарга кўра, қўлга олинган шахс ўз ватанида таъқиқланган ва жамоат хавфсизлигига тахдид келтирувчи адабиётларни тарқатганликда айбдор, деб топилган ва халқаро қидирувга эълон қилинган.\nКурганда қўлга олинган шахсни Ўзбекистонга топшириш тўғрисида қарор қабул қилган. Ҳозирча ушбу шахснинг исми-шарифи ошкор қилинмади.\nАввал ҳам Россия томони турли диний айбловлар билан Ўзбекистонда қидирувга эълон қилинган бир қанча шахсларни қўлга олиб, кейинчалик Тошкентга депортация қилган эди.\nҲуқуқ ҳимоячилари эса Россия ҳаракатларини танқид қилиб, Ўзбекистонга топширилган шахсларнинг қийноққа солиниши ва ноҳақ қамалиши мумкинлигидан ташвиш билдириб келмоқдалар.


Қозоғистоннинг уч вилоятида коронавирус туфайли карантин чоралари кучайтирилди\n23 май 2022, Тошкент вақти: 09:45\nОлмаота кўчаларидан бири, 2020 йил сентябри.\nҚозоғистоннинг Шимолий Қозоғистон, Манғистау ва Атирау вилоятларида COVID-19 важидан қатъий карантин чоралари киритилди. Манғистау ва Атирау карантин чоралари 13 октябрдан кучайтирилган. Мулозимлар бунга хасталик юқтириб олганлар сони кескин ошиб кетганини сабаб ўлароқ кўрсатмоқдалар.\nЭндиликда бу вилоятларда спорт объектлари ишламайди, озиқ-овқат дўконлари ва бозорлар иш тартиби қисқартирилади. Шимолий Қозоғистон вилоятида блокпостлар ўрнатилган. Маҳаллий расмийлар буларнинг ҳали энг кескин чоралар эмаслигини ва қатъий карантин режими камида икки ҳафта давом этишини айтмоқдалар.\nБошқа минтақаларда ҳозирча чеклов чоралари билан кифояланмоқдалар, айни пайтда у ерларда ҳам жамоат жойларида ниқоб тақиб юриш мажбурийлигича қолмоқда. Кўнгилочар объектларнинг кўпи ҳали ҳам ёпиқлигича қолмоқда.\nОлмаота шаҳри мэри Бахитжан Сағинтаевга кўра, жанубий пойтахтда хасталар сони ошган, бироқ вазият ҳозирча барқарор ва карантин чораларини кучайтиришга ҳожат йўқ. Давлат телеканалига берган интервьюсида у Олмаотада карантин чоралари бир кеча-кундузда касаллик юқтириб олганлар сони 250 нафардан ошганидагина кучайтирилишини билдирган.\nОлмаоталикларнинг ўзлари эса чеклов ва тақиқлардан чарчаганларини эътироф этишмоқда ҳамда баҳорда бўлгани каби шаҳарни бутунлай ёпишга ҳожат қолмаслигига умид қилишяпти. Лекин айримлар янгитдан карантин чоралари кучайтирилишига ҳам рози.\nҚозоғистонда бугунги кунда коронавирусга чалинганлар сони 108 минг 901 нафарга етган. Расмий маълумотларга кўра, мамлакатда коронавирус юқиши ортидан 1771 киши қурбон бўлган.


Нью-Йорк губернатори марихуанани легаллаштирмоқчи эканини билдирди\n19 апрел 2021, Тошкент вақти: 11:38\nНью-Йоркнинг Манхэттенидаги кўчалардан бири.\nНью-Йорк губернатори Эндрю Куомо 17 декабрда ўзининг 2019 йил учун қонунчилик ташаббусларини эълон қилар экан, марихуанани легаллаштиришни режалаётганини айтди.\n-Биз ниҳоят кераксиз ва адолатсиз айблов ҳукумларига чек қўйиш учун, келинг, дам олиш мақсадида марихуанадан фойдаланишга абадул абад рухсат берайлик,-деди Эндрю Куомо.\nГубернатор сўзида давом этар экан «марихуананинг легаллаштирилиши Нью-Йоркнинг мустақиллик декларацияси бўлади», деб ҳазиллашди.\nШундан сўнг жиддий охангда: «Биз мавжуд федерал ҳукумат (Дональд Трамп маъмурияти назарда тутилмоқда-муҳаррир) сиёсатидан мустақиллик эълон қиламиз. Биз Вашингтон маъмуриятининг миллатчилигидан, ирқчилигидан, хаосидан, ксенофобиядан, аёлларга нафратидан, ўзгаларни камситишидан ва беҳаёлигидан мустақил бўламиз», деб айтди.\n6 декабрда Мичиган марихуанани легаллаштирган АҚШнинг ўнинчи штати бўлди. Бундан аввал Аляска, Калифорния, Колорадо, Мэн, Массачусетс, Мичиган, Невада, Орегон, Вермонт штатлари ва пойтахт Вашингтонда марихуанани дам олиш мақсадида истеъмол қилишга рухсат берилган.\nМарихуана Канада ва Уругвайда тўлиқ легаллаштирилган. Грузия ва Африканинг айрим давлатларида ҳам марихуана чекишга рухсат берилган, бироқ бу моддани сотиш тақиқланган.


АҚШ Путиннинг сўзларидан тўлқинланиб кетди – Байден | Qalampir.uz\nАҚШ Путиннинг сўзларидан тўлқинланиб кетди – Байден\nОлам\t23 Апрель 22:48 22556\nРоссия Президенти Владимир Путиннинг глобал иқлим ўзгаришига қарши кураш бўйича саммитда йўллаган чақириқлари АҚШни тўлқинлантириб юборди, Вашингтон бу соҳада Москва билан ҳамкорлик қилишга тайёр. Бу ҳақда бугун, 23 апрель куни АҚШ Президенти Жо Байден Америка маъмурияти ташаббуси билан ташкил этилган ушбу саммитнинг охирги кунидаги мурожаатида сўзлаб берди.\n“Президент Путиннинг кеча карбонат ангидрид газини йўқ қилиш бўйича халқаро ҳамкорликка чақиргани мени жуда руҳлантирди. АҚШ бу ҳаракатлар устида Россия ва бошқа мамлакатлар билан ишлашни орзиқиб кутмоқда”, дейди Америка Президенти.\nБайденнинг таъкидлашича, АҚШ ва Россия икки ўртадаги келишмовчиликларга қарамай, барча давлатлар манфаати учун иқлим ўзгаришига қарши курашда самарали ҳамкорлик қилиши мумкин.\n“Бизда Россия Президенти Владимир Путин билан келишмовчиликлар мавжуд. У билан ўртамизда катта келишмовчиликлар бўлишига қарамай, икки йирик давлат ўзаро ҳамкорлик қилиши мумкин ва бу ҳаммага фойда келтиради”, дейди у.\nБайден, шунингдек, тоза энергияга ўтиш, амалдаги иқтисодий моделларни шунга мувофиқ равишда қайта қуриш мақсадида кенг кўламли ва фаол ишларни бошлаш тарафдори эканини маълум қилган.\n“Ўз фарзандларимиз ва набираларимиз учун янада яхши иқтисодиётни барпо этиш вақти келди, шунда ҳаммамиз нафақат ҳозир, балки келажакда ҳам гуллаб-яшнай оламиз”, дейди Оқ уй раҳбари.\nБайден саммитда қатнашган бошқа иштирокчиларга ҳам миннатдорлик билдириб, ушбу саммит ноябрь ойида Глазгода ўтказилиши режалаштирилаётган Бирлашган Миллатлар Ташкилотининг конференциясига уланишини таъкидлаган.\nМаълумот ўрнида, Путин иқлим ўзгаришига қарши саммит доирасида 2050 йилгача углерод чиқиндиларини камайтиришга буйруқ берганини айтган. Шунингдек, у 1990 йилдан бери Россияда кўплаб мамлакатларга қараганда иссиқхона газлари чиқиндилари камайтирилганини таъкидлаган.\n“Ишонаманки, иқлимни сақлаш учун кураш, албатта, бутун дунё ҳамжамиятини саъй-ҳаракатларни бирлаштиришга чақиради. Россия қўшма лойиҳаларнинг бутун мажмуини таклиф қилишга, ҳатто тоза технологияларга, шу жумладан бизнинг мамлакатимизга сармоя киритмоқчи бўлган хорижий компаниялар учун ҳам имтиёзлар бериш имкониятини кўриб чиқишга тайёр”, деган эди Путин.\n17 Октябрь 13:51 38000\n17 Октябрь 11:44 34568\n17 Октябрь 17:29 24544\n18 Октябрь 17:40 22290


15.03.00.00.00 Фуқаролик қонунчилиги / 03.03.00.00 Юридик шахслар / 03.03.05.00 Хўжалик ширкатлари ва жамиятлари / 03.03.05.05 Акциядорлик жамиятлари.Очиқ акциядорлик жамияти. Ёпиқ акциядорлик жамияти. Холдинглар;\n18.07.00.00.00 Молия ва кредит тўғрисидаги қонунчилик. Банк фаолияти / 07.09.00.00 Солиқлар ва йиғимлар / 07.09.01.00 Умумий қоидалар;\n19.07.00.00.00 Молия ва кредит тўғрисидаги қонунчилик. Банк фаолияти / 07.09.00.00 Солиқлар ва йиғимлар / 07.09.02.00 Солиқ соҳасида бошқарув;\n24.09.00.00.00 Тадбиркорлик ва хўжалик фаолияти / 09.01.00.00 Тадбиркорлик тўғрисидаги қонунчилик / 09.01.05.00 Фаолиятнинг айрим турларини лицензиялаш. Рухсат бериш (шунингдек, 02.08.06.00га қаранг) / 09.01.05.01 Умумий қоидалар. Лицензияланиши лозим бўлган фаолият турлари;\n25.09.00.00.00 Тадбиркорлик ва хўжалик фаолияти / 09.01.00.00 Тадбиркорлик тўғрисидаги қонунчилик / 09.01.05.00 Фаолиятнинг айрим турларини лицензиялаш. Рухсат бериш (шунингдек, 02.08.06.00га қаранг) / 09.01.05.03 Рухсат бериш;\n32.16.00.00.00 Хавфсизлик ва ҳуқуқ тартибот муҳофазаси / 16.10.00.00 Жиноят қонунчилиги / 16.10.01.00 Умумий қоидалар;\n33.16.00.00.00 Хавфсизлик ва ҳуқуқ тартибот муҳофазаси / 16.11.00.00 Жиноят-процессуал қонунчилиги / 16.11.01.00 Умумий қоидалар;\n(16-модда Ўзбекистон Республикасининг 2018 йил 29 январдаги ЎРҚ-463-сонли Қонунига асосан 2018 йил 1 апрелдан ўз кучини йўқотади — Қонун ҳужжатлари маълумотлари миллий базаси, 30.01.2018 й., 03/18/463/0634-сон)\n1.09.00.00.00 Тадбиркорлик ва хўжалик фаолияти / 09.01.00.00 Тадбиркорлик тўғрисидаги қонунчилик / 09.01.05.00 Фаолиятнинг айрим турларини лицензиялаш. Рухсат бериш (шунингдек, 02.08.06.00га қаранг) / 09.01.05.01 Умумий қоидалар. Лицензияланиши лозим бўлган фаолият турлари]\n(Ўзбекистон Республикаси қонун ҳужжатлари тўплами, 2015 й., 52-сон, 645-модда; Қонун ҳужжатлари маълумотлари миллий базаси, 30.01.2018 й., 03/18/463/0634-сон; 26.06.2019 й., 03/19/544/3337-сон)


“Ўзбектуризм” саёҳатчиларга “Ўзбекистонга ташриф буюриш учун 10 сабаб” топиб берди\n18:32 / 01.06.2015\n“Ўзбектуризм” миллий компанияси саёҳатчиларга мўлжалланган “Ўзбекистонга ташриф буюриш учун 10 сабаб” номли брошюрани нашрдан чиқарди. Бу компания томонидан таҳририятга юборилган матбуот хабарномасида баён қилинган.\nЎзбекистоннинг туристик салоҳиятини ошириш чора-тадбирлари доирасида компания томонидан “Буюк Ипак йўли” давлат унитар корхонаси билан ҳамкорликда брошюра дизайни ва мундарижаси ишлаб чиқилди. Брошюра рус ва инглиз тилларида чоп этилди.\nБрошюра асосан хорижий туристик фирмаларга, шунингдек, саёҳатчиларга мўлжалланган. Келажакда брошюралар француз, немис, итальян, испан, япон, хитой, корейс ва араб тилларида чиқарилади. Нашрнинг 10 тилдаги умумий адади 80 минг нусхадан ошади.


Пенсия учун 2005 йилдан кейинги стаж автоматик тарзда тасдиқланади | NORMA.UZ\nЭслатиб ўтамиз, шу йилдан бошлаб “Ягона миллий меҳнат тизими” идоралараро дастурий-аппарат комплекси (ЯММТ) жорий қилинган. Унда шакллантириладиган меҳнат фаолияти тўғрисидаги маълумотлар фуқароларнинг 2020 йил 1 январдан кейинги давр учун меҳнат стажларини тасдиқлайди.\n2005-2016 йиллар даври учун - жамғарилиб бориладиган пенсия тизимига мажбурий бадаллар тўғрисидаги маълумотлардан;\n2016-2018 йиллар даври учун -Бюджетдан ташқари пенсия жамғармасига ўтказилган суғурта бадалларини якка тартибда ҳисобга олишнинг марказлаштирилган электрон реестри маълумотларидан;\n2019 йил учун - фуқаролар иш ҳақининг якка тартибдаги ҳисобини юритишнинг марказлаштирилган электрон реестри маълумотларидан фойдаланилади.\n2005 йилдан олдин амалга оширилган меҳнат фаолияти бўйича стажни тасдиқлаш тартиби, чамаси, илгаригидек қолади: қоғоз шаклидаги меҳнат дафтарчаси асосида. Агар меҳнат дафтарчаси бўлмаса, унда зарур ёзувлар мавжуд бўлмаса ёки меҳнат даврлари тўғрисида нотўғри ва ноаниқ ёзувлар бўлса, бошқа тасдиқловчи ҳужжатлар: маълумотномалар, буйруқлардан кўчирмалар, шахсий ҳисобварақлар ва иш ҳақи беришга қайдномалар, меҳнат шартномалари (контрактлари), архив маълумотномалари ва ҳоказо қабул қилинади.\nЯММТ орқали 2020 йилгача бўлган давр учун маълумотларни йиғиш ва рақамлаштириш мақсадида манфаатдор идораларнинг тизим ва маълумотлар базалари билан интеграция қилинади;\nпенсия тайинлаш ва тўлаш тартиби такомиллаштирилади. Хусусан, пенсия тўловларини автоматик тарзда ҳисоблаш ҳамда фуқаролар ўзларинниг пенсиялари тўғрисидаги ахборот билан танишишлари механизми ишлаб чиқилади.


Шунингдек, Жиззах вилоятида шу кунгача эпидемик вазият нохуш бўлган давлатлардан келган 2415 нафар фуқаро тиббий кузатувга олиниб, улар махсус умумий карантин учун тайёрланган 5 та муассаса ва уй карантинига олинган. Улардан шу кун ҳолатига кўра 2037 нафари тиббий назоратдан чиқарилди.\n380 нафар фуқарода 14 кунлик тиббий кузатув давом этмоқда. Улардан 170 нафари уй карантинида, 210 нафари стационар карантинда бўлиб турибди.\n13 апрель ҳолатига кўра Жиззах вилоятида коронавирус инфекцияси қайд этилганлар сони 3 нафарни ташкил қилмоқда\nФориш туманида эпидемиологик вазиятни барқарорлаштириш йўлида қандай ишлар амалга оширилмоқда